Τιμή και δόξα στον ήρωα του Αιγαίου Κυριάκο Παπαδόπουλο, σήκωσε ψηλά την ιδέα του ανθρώπου ! | Politikanet.gr\nΤιμή και δόξα στον ήρωα του Αιγαίου Κυριάκο Παπαδόπουλο, σήκωσε ψηλά την ιδέα του ανθρώπου !\nΤιμή και δόξα στον ήρωα του Αιγαίου Κυριάκο Παπαδόπουλο,\nσήκωσε ψηλά την ιδέα του ανθρώπου !\nΤίμησε εχθές με μια συμβολική πράξη υιοθεσίας των παιδιών του, η Βουλή των Ελλήνων, τον πεσόντα αξιωματικό του Λιμενικού μας, εν ώρα καθήκοντος Κυριάκο Παπαδόπουλο. Που είχε με τον θάνατό του, ραγίσει την καρδιά της Ελλάδος. Τον θρυλικό κυβερνήτη του Περιπολικού 602 του Λιμενικού μας Σώματος στην Μυτιλήνη, που έδωσε με αυταπάρνηση και αυτοθυσία αμέτρητες μάχες, για να σώσει ανθρώπινες ζωές, μέσα στην λαίλαπα της μεταναστευτικής τραγωδίας στην Ελλάδα. Και κράτησε με το ευγενές ήθος του, την ιδέα του ανθρώπου υψηλά, σε καιρούς τρικυμισμένους.\nΚαταγόμενος ο ίδιος από προσφυγική οικογένεια της Νικομήδειας και μεγαλωμένος στο Λαγκαδά της Μυτιλήνης, είχε βαθιά συναίσθηση, για τον πόνο και τα ηθικό δράμα της μετανάστευσης. Και προσηλωμένος στην προάσπιση της ανθρώπινης ζωής, μέχρι εξαντλή-σεως της βιολογικής του ικμάδος, έδινε κάθε μέρα μάχες, για τη διάσωση των τραγικών γυναικοπαίδων, που πολλές φορές άφηναν την τελευταία τους πνοή, στα γαλανά νερά του Αιγαίου. Για τις ύψιστες υπηρεσίες του, σε αυτήν την κατεύθυνση, είχε τιμηθεί από την Ακαδημία Αθηνών και την προεδρία της ελληνικής δημοκρατίας.\nΕίναι συγκινητικό το γεγονός, ότι όταν είχε επισκεφθεί την Ελλάδα ο αυστριακός καγκελά-ριος Βέρνερ Φάιμαν, τον είχε ρωτήσει «πόσους ανθρώπους έχεις σώσει με το περιπολικό σου;», ο τιμημένος αξιωματικός του ναυτικού μας είχε απαντήσει «πάνω από πέντε χιλιάδες». Ο αυστριακός πολιτικός όμως δεν άκουσε καλά, νομίζοντας ότι του είπε 5 και του απάντησε, είναι πολύ σπουδαίο αυτό ! Και όταν τον διόρθωσαν ότι είπε «πέντε χιλιάδες», του είπε συγκινημένος «Μα εσείς είστε ένας ήρωας» !!! Ενώ όταν τον είχαν ρωτήσει πως αισθάνεται πάνω στο κόκκινο χαλί των βραβείων, είχε πεί με αφοπλιστική ειλικρίνεια και λεβεντιά, όπως αρμόζει σε έναν Έλληνα αξιωματικό «Είμαστε περήφανοι για τους άνδρες των πληρωμάτων Λιμενικού μας, που καταβάλλουν υπεράνθρωπες προσπάθειες, για να μην χαθεί ούτε μια ανθρώπινη ζωή μέσα στη θάλασσα, σ΄ αυτή την τραγωδία, που ακόμα εκτυλίσσεται στην Ελλάδα μας» !\nΟ απαράμιλλος αξιωματικός του Λιμενικού μας, είχε αποφοιτήσει από την Σχολή Εμπορο-πλοιάρχων των Οινουσών, αρχικά ναυτολογήθηκε σε εμπορικό πλοίο και εν συνεχεία κατετάγη, στο Λιμενικό μας Σώμα. Ερωτηθείς για τις ανθρώπινες στιγμές αδυναμίας στην θάλασσα, που όλοι «σπάνε», με απαράμιλλη παρρησία που συγκλονίζει είχε πεί «Οι στιγμές της προσωπικής αδυναμίας, είναι πολυτέλεια που δεν την έχουμε. Λίγα μίλια παραπέρα υπάρχου άνθρωποι, που χρειάζονται την βοήθειά μας. Εμείς έχουμε καιρό να κλάψουμε» ! Πρωταγωνίστησε στο ντοκυμανταίρ, «4,1 miles», που πραγματεύονταν την μεταναστευτική τραγωδία στο Αιγαίο και διεκδίκησε με αξιώσεις, το χρυσό αγαλματίδιο.\nΗ Βουλή των Ελλήνων και κατόπιν κοινής απόφασης της διάσκεψης των προέδρων της, υιοθέτησε τα δυο παιδιά του ήρωος εκλιπόντος, σε μια αντίστοιχη κίνηση που κάνει, για τα παιδιά των πεσόντων αξιωματικών, εν ώρα καθήκοντος.\nΑλλά συγκινητικά ήταν τα λόγια του Έλληνα Προέδρου της Δημοκρατίας, κ-ου Προκόπη Παυλόπουλου, προς την χήρα δικηγόρο του εκλιπόντος Ιγνατία Πικέλη, «Ο Κυριάκος Παπαδόπουλος, υπήρξε πέρα από γενναίος Αξιωματικός, ένας μεγάλος Άνθρωπος, άξιος εκπρόσωπος της ελληνικής ψυχής και του ελληνικού πολιτισμού» !!!\nΚαλό σου ταξίδι, τιμημένε αετέ του Λιμενικού μας Σώματος Κυριάκο Παπαδόπουλε ! Υπήρξες ευγενής μορφή της έξοχης ελληνικής ψυχής και τίμησες την ΙΔΕΑ ΤΟΥ ΑΝΡΘΩΠΟΥ. Σε υποδέχεται παντοτινά στις θερμές αγκάλες της, η ένδοξη ελληνική ιστορία !!!\nΤα καταγάλανα νερά του Αιγαίου, θα αντιφεγγίζουν διαρκώς την ηθικά λαμπρή σου φυσιογνωμία και τα σμήνη των γλάρων, θα σχηματίζουν πάντα μια λέξη από πάνω :


Θολώνει την εικόνα του Τσίπρα ο Κυριάκος\nΚυριάκος Μητσοτάκης Αλέξης Τσίπρας ΔΕΘ Εκλογές\n19/07/2018, 06:52 17\nΣτη δήλωσή της η ευρωβουλευτής της ΝΔ, αναφερόμενοι στα αποδεικτικά έγγραφα που έδωσε χθες η αξιωματική αντιπολίτευση, διερωτάται γιατί δεν δικάστηκαν όπως ορίζει ο νόμος\nΟ αρχηγός της ΝΔ αμφισβητεί το success story του πρωθυπουργού, γνωρίζοντας ότι στο τέλος οι πολίτες θα επιλέξουν μεταξύ των δύο - Εξηγήσεις από τον ίδιο τον Αλέξη Τσίπρα για την υπόθεση πλαστογραφίας της κατασκευαστικής των αδελφών του ζήτησαν Γεωργιάδης και Σπυράκη\nΜπορεί ο πρωθυπουργός να έστειλε τους δημοσιογράφους για… μπάνια, αλλά ο Κυριάκος Μητσοτάκης προτίμησε να θέσει τα στελέχη του σε εκλογικό συναγερμό. Μάλιστα, ανακοίνωσε και συνέδριο στις 14 και 15 Δεκεμβρίου, ώστε να διασφαλίσει την κινητοποίησή τους, ακόμη και αν δεν στηθούν πρόωρες κάλπες το Φθινόπωρο.\nΜιλώντας στην Πολιτική Επιτροπή της ΝΔ ο αρχηγός της αξιωματικής αντιπολίτευσης εστίασε τα πυρά του στον πρωθυπουργό. «Ο Τσίπρας ας ετοιμάσει όσες φιέστες θέλει οι πολίτες δεν τον πιστεύουν τα ψέματα τελείωσαν» είπε χαρακτηριστικά και μίλησε για το… τελευταίο καλοκαίρι του διδύμου Τσίπρα - Καμμένου στην εξουσία.\nΠάντως, έδωσε και μία… συμβουλή στον αντίπαλό του. Τον προέτρεψε να προκηρύξει εκλογές πριν τη ΔΕΘ «μήπως έτσι βρει άλλοθι για να γλιτώσει την επίσκεψή του στη βόρεια Ελλάδα».\nΑναφέρθηκε και στο πολιτικό κλίμα. Υπάρχει τοξικότητα, σημείωσε, γιατί η κυβέρνηση θα κατασκευάσει ενόχους και θα επινοήσει σκάνδαλα. «Εμείς δεν πρόκειται να βουλιάξουμε στη λάσπη τους« προσέθεσε.\nΧαρακτήρισε παραλογισμό το να χαρακτηρίζονται ακροδεξιοί οκτώ στους δέκα Έλληνες που αντιδρούν στην ονομασία της ΠΓΔΜ και δεσμεύθηκε ότι ως κυβέρνηση θα δώσει δικαίωμα ψήφου στους απόδημους Έλληνες. «Η κυβέρνηση φοβάται την κρίση των νέων που ζουν στο εξωτερικό» τόνισε σχετικά.\n«Οι επόμενες εκλογές θα είναι ένας "κεραυνοβόλος πόλεμος" όπως λένε στη στρατηγική θεωρία. Κι αυτό διότι έχουμε απέναντί μας έναν αδίστακτο αντίπαλο που λειτουργεί χωρίς κανόνες» σημείωσε από την πλευρά του ο Λευτέρης Αυγενάκης.\nΤην ίδια ώρα η ΝΔ επιμένει να ζητά απαντήσεις και για την υπόθεση της Δίοδος, όπου ο αδελφός του πρωθυπουργού βρέθηκε κατηγορούμενος για πλαστογραφία.\n«Αποδείξαμε με αδιάσειστα στοιχεία ότι τα μέλη της οικογένειας Τσίπρα επιχείρησαν με πλαστή ασφαλιστική ενημερότητα να πάρουν έργο του δημοσίου ύψους 1,1 εκατομμυρίων ευρώ. Ξαναρωτάμε: Γιατί δεν δικάστηκαν όπως ο νόμος ορίζει για αυτές τις περιπτώσεις; Εξηγήσεις για το σκάνδαλο της οικογένειάς του οφείλει, πλέον, να δώσει ο ίδιος ο πρωθυπουργός» σημείωσε η Μαρία Σπυράκη.\nΓια «δικαστικό σκάνδαλο τεράστιου μεγέθους» μίλησε ο Άδωνις Γεωργιάδης και επισήμανε ότι «είναι μια υπόθεση που θα έπρεπε η ίδια η Δικαιοσύνη να ερευνήσει το πώς λειτούργησε η ίδια η Δικαιοσύνη».\n«Τι θα πει ότι έγινε δίωξη μόνο για χρήση πλαστού εγγράφου; Το πλαστό έγγραφο ποιος το κατασκεύασε; Προφανώς το έκαναν οι ίδιοι για να πάρουν 1 εκατομμύριο δεν το είδε αυτό η ανεξάρτητη Δικαιοσύνη;» αναρωτήθηκε ο αντιπρόεδρος της ΝΔ.\nΟποιος ασχολειται...με το "Τσιπροπαιδο" θολωνει τη δικη του εικονα..... Α Γ Ν Ο Η Σ Τ Ε τους ανικανους που μοναδικο τους ταλεντο ειναι η ΜΕΤΑΜΦΙΕΣΗ !!!\nΓελάω με τα σχόλια των παρατρεχάμενων του Τσίπρα στα άρθρα σχετικά με τον Μητσοτάκη. Ότι ο Κούλης αυτό και ο Κούλης εκείνο και θα ξαναβγεί ο Τσίπρας και όλο τέτοια. Και πως είσαι έτσι και άλλα σαχλά που είναι ξεκάθαρο ότι δεν έχουν να κάνουν με καθαρά σχόλια αναγνωστών αλλά κατευθυνόμενες ρουκέτες. Η αλήθεια είναι όμως πως για όλους εμάς τους 40 άρηδες του Ιδιωτικού τομέα που έχουμε τελειώσει και μια σχολή και δουλεύουμε από 18 χρονών. Που ζούμε και υπάρχουμε στην αγορά και όχι σε υπόγεια και υπουργεία, καταλαβαίνουμε ότι ο Τσίπρας αυτό το αμόρφωτο και με ελλιπείς γνώσεις ανθρωπάκι, τελείωσε. Τελείωσε. Πάει. Ότι έφαγε έφαγε. Ότι γλέντησε γλέντησε. Ότι ταξίδεψε εκτός Κυψέλης μια φορά στην ζωή του ταξίδεψε. Και κοιτάξτε, επειδή θα μείνει τελείως άνεργος αλα Καρανίκα, να τον βολέψετε κάπου να παίρνει κανένα μεροκάματο. γιατί για μηχανικός δεν κάνει. Το έχετε καταλάβει. Με μέσο το πήρε το πτυχίο 10 χρόνια μετά. Όταν ο Κούλης είχε δυο πτυχία και 3 μεταπτυχιακά στην ίδια ηλικία. Έτσι?\nΠιάσαν παλι δουλειά....\nΤα ΠΑΣΟΚΟΣΥΡΙΖΟΛΑΜΟΓΙΑ. ΤΑ ΒΟΛΕΜΕΝΑ ΚΑΘΑΡΜΑΤΑ που ΚΑΤΕΣΤΡΕΨΑΝ ΤΗΝ ΕΛΛΑΔΑ εχουν το ΘΡΑΣΟΣ και μιλάνε, τα παιδια του ΓΚΕΜΠΕΛΣ. ΦΑΓΑΤΕ, ΦΑΓΑΤΕ,ΦΑΓΑΤΕ ρε ΠΑΣΟΚΟΣΥΡΙΖΟΦΑΣΙΣΤΕΣ, τι θέλετε αλλο;;; ΚΥΡΙΑΚΟ, ξεσκισε τα όλα τα ΠΑΣΟΚΟΣΥΡΙΖΟΛΑΜΟΓΙΑ.\nΟ μεστός πολιτικός λόγος του....Κουρουμπλή!!!!!!\nΚακόμοιρε Κούλη η καρπαζιά θα πάει σύννεφο στο ΕΛΚ.\nθα το ξαναδουμε το εργο ......\nΣαμαρας - Βενιζελος .......Αυτη τη φορα με τον Αλεξη - Κουλη ........για το ΚΑΛΟ ....!!!!!! ΜΑΣ . Για να μας ΣΩΣΟΥΝ ....!!!!!!!!\nΤο δες; το'παιξες!\nΣιγουράκι και πάλι θα βελάζουν τα πρόβατα οτι τους πρόδωσαν κλπ\nπαλια ......βελαζαν ,\nαπο τωρα ...και στο εξης ..., δεν θα μπορουν ΟΥΤΕ ......να βελαξουν , απο την πεινα . ΧΡΥΣΕΣ ....δουλειες θα κανουν τα γραφεια κηδειων και οι παπαδες ...Θα βλεπεις δημοκρατικα .....!!!!!! και χριστιανικα ορθοδοξα ...!!!! μακροβουτια ...απο 4ον , 5ον οροφο ,( εχετε γεια βρυσουλες ....) αλλοι θα κανουν το εκκρεμες ... ( φυσιολατρεις ....) στα δεντρα , θα υπαρχει αναπτυξη .....!!!!!\nΕξ αιτιας σου ο τσιπρας εχει πιθανοτητες να ξαναβγει.\nΚαι ο τσιπρας είναι σοβαρός Χαχα Χαχα με έκανες και γέλασα πρωί που είναι όλο στα τέσσερα μπες λίγο YouTube φίλε να δεις πιος έχει καρφώσει την όπισθεν και τα εχει παρει ολα σβάρνα της εκλογές περημενουμε φίλε να πάει ο τσιπρας και ο καμένος από εκεί που ειρθαν στο 0 αλλά φόβουνται η χεστες να κάνουν γιατί ξέρουν το τέλος τους\nΓιατί έχει καθαρίσει τη δική του εικόνα!!!\nΟ Κούλης το μόνο που μπορεί να κάνει είναι να θολώνει την εικόνα του εαυτού του\nεγω μονο τοσο θα σας τον βαλω............


Ο Άγιος Παΐσιος στο ασκητήριο των αγίων Γαλακτίωνος και Επιστήμης… | Σημεία Καιρών\nΟ Άγιος Παΐσιος στο ασκητήριο των αγίων Γαλακτίωνος και Επιστήμης…\n05 Παρασκευή Νοέ. 2021\nΆγιοι Γαλακτίων και Επιστήμη – Εορτάζουν στις 5 Νοεμβρίου\nΟ Άγιος Παΐσιος άφησε οριστικά το Στόµιο στις 30 Σεπτεµβρίου 1962 και αναχώρησε για το Θεοβάδιστο Όρος Σινά, όπου … εγκαταστάθηκε στο ασκητήριο των αγίων Γαλακτίωνος και Επιστήμης, που αποτελείται από το Εκκλησάκι και ένα πολύ μικρό συνεχόμενο Κελλάκι.\nΒρίσκεται σε ωραία θέση σε ύψωμα, απέναντι ακριβώς από την αγία Κορυφή, και απέχει λιγώτερο από μία ώρα από το Μοναστήρι. Διακόσια μέτρα πιο πάνω βρίσκεται η σπηλιά του αγίου Γαλακτίωνος και λίγο πιο πίσω είναι η Σκήτη που έμενε η αγία Επιστήμη με τις άλλες ασκήτριες.\nΆγια μέρη, ευλογημένα. Παρ᾿ όλη την αυχμηρότητά τους, εμπνέουν αυτά τα βράχια. Εκεί ψηλά λοιπόν, σαν αετός, έστησε ο Γέροντας την φωλιά του…\n-Μετά απ’ το Στόμιο, Γέροντα, πήγες στο ερημικό Σινά και συγκεκριμένα στο ασκητήριο της Αγίας Επιστήμης. Εκεί πώς ήταν ή ζωή; ρώτησε ένας άλλος, πού γνώριζε από παλιά τον Γέροντα.\nΟ Μοναχός, όπου και να βρεθεί, το ίδιο περνάει. Η πρόνοια του Θεού δεν τον εγκαταλείπει. Εκεί στο Σινά ο Θεός ήταν πάντα μαζί μου. Όταν πήγα εκεί, δεν είχα τίποτα βρέθηκα στην έρημο, με αγνώστους ανθρώπους, χωρίς να σκεφτώ τι θα φάω και πώς θα ζήσω. Το ασκητήριο ήταν εγκαταλειμμένο και ακατοίκητο. Το νερό λιγοστό. Εγώ δεν ήξερα και κάποιο εργόχειρο, για να βγάζω το ψωμί μου. Το μόνο εργαλείο, πού είχα ήταν ένα ψαλίδι, το όποιο χώρισα στα δυο κομμάτια και αφού τ’ ακόνισα σε μια πέτρα, άρχισα να φτιάχνω ξυλόγλυπτα εικονάκια Δούλευα πολλές ώρες κι έτσι μπορούσα να ζω, άλλα και τους Βεδουίνους να βοηθάω. (Πρεσβύτερος Διονύσιος Τάτσης)\nΣτο Σινά, εκεί στο ασκητήριο της Αγίας Επιστήμης όπου έμενα, το νερό ήταν ελάχιστο. Μιά–μιά σταγόνα έτρεχε από έναν βράχο μέσα σε μια σπηλιά, καμμιά εικοσαριά μέτρα μακριά από το ασκητήριο. Είχα κάνει μια στερνίτσα και μάζευα τρία κιλά νερό το εικοσιτετράωρο. Όταν πήγαινα να πάρω νερό, έβαζα το τενεκάκι να γεμίση και έλεγα τους Χαιρετισμούς της Παναγίας. Έβρεχα με το χέρι μου λιγάκι μόνον το μέτωπο, γιατί αυτό με βοηθούσε – μου το είχε πει ένας γιατρός να το κάνω – έπαιρνα λίγο νερό, για να έχω να πιώ, μάζευα και λίγο σε ένα τενεκάκι για τα πουλάκια και τα ποντικάκια που είχε το ασκητήριο. Αυτό το νερό ήταν και για να πλύνω ένα ρούχο κ.λπ. Τί χαρά, τί ευγνωμοσύνη ένιωθα γι᾿ αυτό το λίγο νερό που είχα! Δοξολογία, γιατί είχα νερό! Όταν ήρθα στο Άγιον Όρος και έμεινα για λίγο καιρό στην Σκήτη των Ιβήρων, επειδή εκεί είναι προσήλιο το μέρος, είχε πολύ νερό. Είχε μια στέρνα που ξεχείλιζε και το νερό έτρεχε απ’ έξω. Ού, έπλενα και τα πόδια και το κεφάλι…, αλλά είχα ξεχασθή. Στο Σινά βούρκωναν τα μάτια μου από ευγνωμοσύνη για το λίγο νερό, ενώ στην Σκήτη ξεχάσθηκα από την αφθονία του νερού. Γι᾿ αυτό έπειτα πήγα και έμεινα καμμιά ογδονταριά μέτρα πιο μακριά και είχα μια στέρνα μικρή. Πώς χάνεται, πώς ξεχνιέται κανείς με την αφθονία!\nΠρέπει να αφήσουμε εν λευκώ τον εαυτό μας στην θεία πρόνοια, στο θείο θέλημα, και ο Θεός θα μας φροντίση. Ένας μοναχός πήγε ένα απόγευμα να διαβάση τον Εσπερινό σε μια κορυφή. Στον δρόμο βρήκε ένα άσπρο μανιτάρι και ευχαρίστησε τον Θεό για το σπάνιο εύρημά του. Στον γυρισμό θα το έκοβε και θα περνούσε με αυτό το βράδυ. «Εάν με ρωτήσουν οι κοσμικοί αν τρώω κρέας, είπε με τον λογισμό του, μπορώ να τους πω πώς τρώω κάθε φθινόπωρο»! Στην επιστροφή βρήκε μισό το μανιτάρι – κάποιο ζώο θα το είχε πατήσει – και είπε: «Φαίνεται, τόσο έπρεπε να φάω». Το πήρε και ευχαρίστησε τον Θεό για την πρόνοιά Του, για το μισό μανιτάρι. Πιό κάτω βρήκε ένα άλλο μισό μανιτάρι και έσκυψε να το πάρη, για να συμπληρώση το βραδινό του, αλλά, επειδή ήταν χαλασμένο – ίσως να ήταν δηλητηριώδες –, το άφησε και ευχαρίστησε πάλι τον Θεό που τον φύλαξε από δηλητηρίαση. Πήγε στην Καλύβη του και πέρασε το βράδυ με το μισό μανιτάρι. Την άλλη μέρα, όταν βγήκε από την Καλύβη του, αντίκρισε ένα θέαμα! Όλος ο τόπος ήταν γεμάτος από ωραία μανιτάρια, και ευχαρίστησε τον Θεό. Βλέπετε, ευχαρίστησε τον Θεό και για το ολόκληρο και για το μισό, και για το καλό και για το χαλασμένο, και για το ένα και για τα πολλά. Ευχαριστία για όλα.\nΟ Καλός Θεός μας δίνει άφθονες ευλογίες και ενεργεί πάντα για το καλό μας. Όλα τα αγαθά που έχουμε είναι δώρα του Θεού.\nΌλα τα έκανε, για να εξυπηρετούν το πλάσμα Του, τον άνθρωπο, και να θυσιάζωνται γιʹ αυτόν, από ζώα και πτηνά, μικρά και μεγάλα, μέχρι φυτά, – ακόμη και ο ίδιος ο Θεός θυσιάσθηκε, για να λυτρώση τον άνθρωπο.\nΑς μην αδιαφορούμε για όλα αυτά και Τον πληγώνουμε με την μεγάλη μας αχαριστία και αναισθησία, αλλά να Τον ευχαριστούμε και να Τον δοξολογούμε.\nΑγίου Παϊσίου Αγιορείτου – Πνευματική αφύπνιση, Λόγοι Β’, Ι. Ησυχαστήριον ” Ευαγγελιστής Ιωάννης ο Θεολόγος” Σουρωτή Θεσσαλονίκης.


Aίγυπτος: Δρακόντεια μέτρα ασφαλείας για την πρώτη Σύνοδο Κορυφής Ε...\nDAX 12.380,31 -0,71%\nCAC 5.602,23 -0,94%\nDow Jones 27.076,82 -0,52%\nNikkei 21.988,29 +1,05%\nEUR / CHF 1,09219\nΓΕΝΙΚΟΣ ΔΕΙΚΤΗΣ: 17:19 867,94 +1,28 +10,95 Τζίρος: 76,21 εκ€\nΠέμπτη, 21-Φεβ-2019 20:19\nAίγυπτος: Δρακόντεια μέτρα ασφαλείας για την πρώτη Σύνοδο Κορυφής ΕΕ-Αραβικού Συνδέσμου\nΣτους ρυθμούς της ιστορικής πρώτης Συνόδου Κορυφής των χωρών-μελών της Ευρωπαϊκής Ένωσης και των κρατών του Αραβικού Συνδέσμου, ζει ήδη το κοσμοπολίτικο παραθεριστικό κέντρο της Ερυθράς Θάλασσας, Σαρμ Ελ Σέιχ.\nΣτο διεθνές αεροδρόμιο του Σαρμ Ελ Σέιχ θα επικρατούν δρακόντεια μέτρα ασφαλείας για την υποδοχή των 48 ηγετών και αντιπροσωπειών των ευρωπαϊκών και αραβικών χωρών, που θα συμμετάσχουν στην επικείμενη αραβο-ευρωπαϊκή Σύνοδο Κορυφής, στις 24 και 25 Φεβρουαρίου.\nΟ υπουργός Πολιτικής Αεροπορίας της Αιγύπτου, προέστη σύσκεψης με τους υπευθύνους του αεροδρομίου, για τον συντονισμό με όλους τους εμπλεκόμενους φορείς ασφαλείας και μέσων ενημέρωσης.\nΤης πρώτης αραβο-ευρωπαϊκής Διάσκεψης Κορυφής θα συνπροεδρεύσουν ο Αιγύπτιος Πρόεδρος Άμπντελ Φατάχ Αλ Σίσι και ο πρόεδρος του Ευρωπαϊκού Συμβουλίου Ντόναλντ Τουσκ, ενώ θα συμμετάσχουν ο πρωθυπουργός της Ελλάδας, Αλέξης Τσίπρας και ο Πρόεδρος της Κύπρου, Νίκος Αναστασιάδης.\n00:05 Γιατί οι ΗΠΑ θα πρέπει να κατηγορήσουν το Ιράν για την επίθεση στην Aramco, ό,τι κι αν γίνει\n00:05 Προς Εισαγγελείς Novartis: Για δείτε και αυτό...\n00:05 Η πυρίτιδα έχει ανακαλυφθεί!\n00:05 Τα αρνητικά επιτόκια δεν αποτελούν πανάκεια για την πορεία των μετοχών\n00:04 Η ανάκαμψη και το απροσδόκητο\n00:04 Μπορούν οι CEO των πολυεθνικών να έχουν και ακτιβιστική δράση;\n00:03 104.400 προσλήψεις στο δημόσιο επί ΣΥΡΙΖΑ -ΑΝΕΛ\n00:02 Απετάξω τω... ΣΕΒ, σύντροφε Αλέξη; Απεταξάμην...\n00:02 Μην υποτιμάτε το χρηματιστήριο…\n00:01 Οι γεωπολιτικοί κίνδυνοι και ο σίγουρα χαμένος καταναλωτής\nΑλλάζει σελίδα η Τράπεζα Πειραιώς\nΜεγάλη πρόταση από την EMMA Capital για την εξαγορά της Vivartia\nΗ παγίδα του Κυριάκου...\nΗ πλήξις αυτή χρειάζεται\nΣτο σφυρί ακίνητο της Τοξότης του Καλογρίτσα\nΚίνδυνος ανάφλεξης στον Περσικό Κόλπο\nΓιατί η επίθεση στη Σαουδική Αραβία συνιστά πλήγμα στο μέλλον του πετρελαίου\nΜε τι "λεφτά" θα αποπληρωθεί το ΔΝΤ και πότε\nΗ Fix ζει τον Mytho(s) της στο εξωτερικό\nΞέφρενο ράλι για τις τιμές του πετρελαίου μετά τις επιθέσεις στη Σαουδική Αραβία\nΗ παγίδα του Κυριάκου... (96)\nΗ νέα Κομισιόν υποκύπτει στους λαϊκιστές (15)\nΖητείται μεσαία τάξη για σωτηρία... (15)\nΚρίση οπιοειδών: Πτώχευση κήρυξε η αμερικανική εταιρεία Purdue (13)\nΜεγάλη πρόταση από την EMMA Capital για την εξαγορά της Vivartia (13)\nΜην υποτιμάτε το χρηματιστήριο… (9)\nΠρόστιμο €240.000 σε ασφαλιστική για καταχρηστικό όρο σε συμβόλαια νοσοκομειακής περίθαλψης (8)\nΚ. Ζούλας: Η ΕΡΤ δεν έχει ηχολήπτες ούτε μοντέρ και δουλεύει ακόμα με κασέτες (8)\nΟ Τσίπρας, η "αυταπάτη" του 2015 και η Συμφωνία των Πρεσπών (6)\nΗ πλήξις αυτή χρειάζεται (6)\nΓιατί οι ΗΠΑ θα πρέπει να κατηγορήσουν το Ιράν για την επίθεση στην Aramco, ό,τι κι αν γίνει\nΟι αξιωματούχοι του Τραμπ βιάζονται να καταδείξουν το Ιράν, όμως ο Τραμπ είναι επιφυλακτικός.\nΤραμπ: "Φαίνεται πως το Ιράν" έκανε την επίθεση στην Aramco\nΗ Ουάσινγκτον κατηγορεί ευθέως την Τεχεράνη για τις επιθέσεις αυτές, όμως το Ιράν αρνείται ότι φέρει την ευθύνη.\nΔέσμευση Τραμπ: Θα βοηθήσουμε τους Σαουδάραβες συμμάχους μας\nΕίπε ότι οι ΗΠΑ δεν έχουν ανάγκη το πετρέλαιο της Σαουδικής Αραβίας.\nΟ Στόλτενμπεργκ ανησυχεί πολύ για "τον κίνδυνο κλιμάκωσης" μετά την επίθεση στην Aramco\nΚάλεσε όλες τις πλευρές "να αποφύγουν τέτοιες επιθέσεις επειδή μπορεί να έχουν αρνητικές συνέπειες για όλη την περιοχή και ανησυχούμε πολύ για τον κίνδυνο κλιμάκωσης".\nΑμερικανός Υπουργός Άμυνας: "Θα υπερασπιστούμε τη διεθνή τάξη" που την υπονομεύει το Ιράν\nΟ Έσπερ πρόσθεσε ότι το Σαββατοκύριακο μίλησε τηλεφωνικά για το θέμα με τον πρίγκιπα διάδοχο της Σαουδικής Αραβίας και τον υπουργό Άμυνας του Ιράκ.\nΒρετανός ΥΠΕΞ: Θα βρούμε την "πιο αποτελεσματική" απάντηση στις επιθέσεις στη Σαουδική Αραβία\nΜέσω του Twitter ο Ράαμπ ανέφερε ότι συνομίλησε σήμερα με τους ομολόγους του της Σαουδικής Αραβίας, τη Γερμανίας, τη Γαλλίας και των ΗΠΑ.\nΙνδός υπουργός: Θα ενώσουμε ξανά την Ινδία όπως ήταν πριν το 1947\nΗ Ισλαμαμπάντ "θα πρέπει να είναι έτοιμη να χάσει το κατεχόμενο από το Πακιστάν, Κασμίρ", δήλωσε.\nΔεν κατεβαίνει σε εκλογές ξανά η σερβική αντιπολίτευση\nΔιότι δεν έγιναν δεκτά τα αιτήματα τους για ελεύθερες και δημοκρατικές εκλογές.\nΝωρίτερα, ο υπό σαουδαραβική ηγεσία συνασπισμός που πολεμά τους αντάρτες Χούθι, στην Υεμένη, ανέφερε ότι οι επιθέσεις διαπράχθηκαν με όπλα ιρανικής κατασκευής.\nΕπανεμφάνιση Μπαγκντάντι: Έρχονται νέες επιθέσεις σε καθημερινή βάση\nΑυτό ήταν το πρώτο μήνυμα του Μπαγκντάντι από τον Απρίλιο.\nΕρντογάν: Τρία εκατ. πρόσφυγες θα επιστρέψουν στη Συρία\nΕφόσον επεκταθεί η ζώνη ασφαλείας. Προανήγγειλε συνταγματική επιτροπή για τη Συρία.\nΠότε ο Γιάννης Αντετοκούνμπο θα φτάσει στο απόγειο της καριέρας του;\nΟ "Greek Freak" έχει ήδη διανύσει μια εντυπωσιακή καριέρα στο NBA. Και όπως όλα δείχνουν, έχει μπροστά του τουλάχιστον δύο χρόνια για να μας εντυπωσιάσει ακόμα...\nΒιέννη: Γιατί είναι η ιδανική "πατρίδα" για τις startups\nΗ αυστριακή πρωτεύουσα αναδείχθηκε το 2019 κορυφαίος πόλος έλξης για τις νεοφυείς επιχειρήσεις. Οι λόγοι που την καθιστούν ιδανική επιλογή, αλλά και οι τομείς όπου "χάνει" ...\nPorsche εναντίον Tesla: Είναι η Taycan το αντίπαλο δέος του Model S;\nΑς δούμε συγκριτικά τα δύο premium ηλεκτροκίνητα, όσον αφορά το μέγεθος, την εμφάνιση, την αυτονομία και τις επιδόσεις.


Koenigsegg: Όλα τα crash tests με ένα αυτοκίνητο [vid] | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Koenigsegg: Όλα τα crash tests με ένα αυτοκίνητο [vid]\nH σουηδική εταιρία έχει σκεφτεί έναν έξυπνο τρόπο για να δοκιμάζει την παθητική ασφάλεια των αυτοκινήτων της.\nΗ Koenigsegg είναι ένας πολύ μικρός κατασκευαστής που πουλά πολύ ακριβά αυτοκίνητα. Αν υποθέσουμε πως μία μάρκα ευρείας παραγωγής πραγματοποιεί 10 crash-test το χρόνο με μέση τιμή αυτοκινήτου στις 25.000 ευρώ, αυτό σημαίνει πως υπάρχει ένα κόστος στις 250.000 ευρώ, συνολικά.\nΣτην περίπτωση μιας μάρκας όπως η Koenigsegg το ποσό αυτό μεταφράζεται σε μερικά εκατομμύρια. Και για αυτό λοιπόν σκέφτηκαν το εξής απλό: το αυτοκίνητο που υποβάλλεται στις δοκιμασίας είναι ένα και μοναδικό, το οποίο επισκευάζεται και χρησιμοποιείται στην επόμενη διαδικασία.\nΌπως χαρακτηριστικά λέει ο ιδιοκτήτης της μάρκας Christian von Koenigsegg «είναι πιο φτηνό να επισκευάζεις και να τρακάρεις το ίδιο αυτοκίνητο». Φυσικά πριν από την πραγματική δοκιμή έχουν προηγηθεί εκτεταμένες προσομοιώσεις σε ηλεκτρονικούς υπολογιστές. Αξιοσημείωτο είναι πως η στρεπτική δυσκαμψία του μονοκόκ κάρμπον πλαισίου της Koenigsegg είναι στις 65.000 Nm/ μοίρα, δηλαδή υπερδιπλάσια μίας BMW X6.


Βιογραφία Του Προφήτη Μουχάμμαντ 3 – Islam.gr – Το Ισλάμ στα Ελληνικά\nΒιογραφία Του Προφήτη Μουχάμμαντ 3\nMay 21, 2008 September 24, 2017 chadmin\t0 Comments\nΗ Προφητεία και το μυστικό κάλεσμα πιστών\nΟ Μουχάμμαντ αγαπούσε τη λατρεία, έτσι αρκετές φορές έμενε σε μια σπηλιά, τη λεγόμενη σπηλιά Χιραα. Eκεί ήταν η πρώτη του συνάντηση με τον Αρχάγγελο Γαβριήλ και η πρώτη έμπνευση του Κορανίου.\nΟ Μουχάμμαντ τότε έχει γίνει σαράντα χρονών, ήταν μέρα Δευτέρα του μήνα του Ραμαζανίου. ο Αρχάγγελος του είπε:\n-Διάβασε, ω Μουχάμμαντ.\n– Δεν ξέρω διάβασμα, απάντησε ο Προφήτης.\n-Διάβασε, του ξαναζήτησε ο Αρχάγγελος.\n-Δε ξέρω διάβασμα απάντησε πάλι ο Μουχάμμαντ.\nΤου ζήτησε για τρίτη φορά: Διάβασε, ω Μουχάμμαντ και απάντησε για τρίτη φορά: Δεν ξέρω διάβασμα. Τότε ο Αρχάγγελος του είπε:\n– «Διάβασε με το όνομα του Κυρίου σου που δημιούργησε. Δημιούργησε τον άνθρωπο από ένα θρόμβο πηκτού αίματος. Διάβασε και ο Κύριος σου είναι ο πλέον Γενναιόδωρος. Που δίδαξε με την πέννα ».\nΟ Μουχάμμαντ επέστρεψε στο σπίτι του, για να διηγηθεί στη Χαντίζα το συμβάν, ενώ έτρεμε από φόβο λέγοντας: Σκεπάστε με, σκεπάστε με και άρχισε να εξιστορεί στη Χαντίζα το γεγονός.\n– Ανησυχώ για τον εαυτό μου..\nΗ Χαντίζα του απάντησε:\n– Όχι, μα το Θεό, δεν σε προδίδει ο Αλλάχ ποτέ, εσύ φροντίζεις τους συγγενείς, βοηθάς τους αδύναμους, δίνεις ό,τι έχεις στους άπορους και υποστηρίζεις τους άλλους στις δυσκολίες τους.\nΗ Χαντίζα πήρε το Μουχάμμαντ στον ξάδελφό της, τον Ουαρακα μπιν Νάουφαλ, που ήταν μοναχός και ήξερε εβραϊκά και τη Βίβλο. Ο Ουαρακα ήταν τότε 90 χρονών, τυφλός και αδύναμος. ’κουσε τον Μουχάμμαντ και του είπε: Αυτός είναι ο Αρχάγγελος Γαβριήλ που ήρθε στον Μωυσή, μακάρι να είμαι ζωντανός και νέος όταν ο λαός σου σε βγάζει.\n– Θα με βγάλουν; Ρώτησε ο Μουχάμμαντ.\n– Ναι, απάντησε ο Ουαρακα, οποιοσδήποτε φέρει τέτοιο μήνυμα βρίσκει εχθρότητα κι αν προλάβω εκείνη την ημέρα θα σε υποστηρίξω με καρτερικότητα.\nΟ Ουαρακα πέθανε μετά από λίγο καιρό και σταμάτησε η έμπνευση για μια περίοδο.\nΟ Μουχάμμαντ κατανόησε ότι είναι Προφήτης, όταν ο Γαβριήλ του παρέδωσε κι άλλα εδάφια του Κορανιού:\n– «Ω ! Εσύ ο σκεπασμένος. Σήκω και κήρυξε. Και δείξε το μεγαλείο του Κυρίου σου. Και κράτα άσπιλα τα ιμάτιά σου ».\nΑυτό σήμαινε για τον Προφήτη ότι ήρθε ο καιρός που δε θα έχει ξεκούραση και πως είναι ώρα για προειδοποίηση και αντικατάσταση της κοινωνίας.\nΌπως ήταν αναμενόμενο, ο Προφήτης ξεκίνησε πρώτα το κάλεσμα από τους δικούς του. Ο πρώτος πιστός ήταν βέβαια η γυναίκα του, η Χαντίζα. Έτσι ήταν θέλημα Θεού να πάρει η γυναίκα την τιμή να είναι ο πρώτος πιστός και ο πρώτος άνθρωπος που εφάρμοσε τη λατρεία μετά τον Προφήτη.\nΜετά τη Χαντίζα ασπάστηκε το Ισλάμ ο Αλί μπιν Αμπί Τάλιμπ, ο ξάδελφος του Προφήτη, που ήταν τότε 10 χρόνων.\nΜετά ήρθε η σειρά του Ζαϊντ μπιν Χάριθα, του απελευθερωμένου οπαδού του Προφήτη και οι κόρες του.\nΈτσι σχηματίστηκε η πρώτη πιστή οικογένεια και ο πρώτος πιστός οίκος που ανέλαβε ένα πολύ μεγάλο καθήκον και που θα άλλαζε τη ροή της ιστορίας για πάντα.\nΟ επόμενος άνδρας που ασπάστηκε το Ισλάμ ήταν ο Αμπού Μπάκρ, ο άνθρωπος ο οποίος είχε ένα πολύ σημαντικό ρόλο στην ιστορία του Ισλάμ μετά το θάνατο του Προφήτη.\nΟ Αμπού Μπάκρ ήταν ο ιδανικός πιστός που αποδέχθηκε αμέσως το κάλεσμα μαζί με άλλους γνωστούς του όπως:\n– Οθμάν μπιν Αφφάν, και ήταν τότε 34 χρονών.\n– Αμπντουλ Ραχμάν μπιν ’ουφ, που ήταν 30 χρονών.\n– Σάαντ μπιν Αμπί Ουακάς και ήταν 17 χρονών.\n– Αζουμπαϊρ μπιν αλ Αουάμ, ήταν 12 χρονών.\n– Τάλχα μπιν Ουμπαϊντιλλάχ, ήταν 13 χρονών.\nΈπειτα ασπαστήκαν κι άλλοι το Ισλάμ, μέχρι που έφτασαν τα σαράντα άτομα και οι Κουραϊσίτες άρχισαν να υποψιάζονται κάτι σχετικά.\nΚοιτάζοντας τα ονόματα των πρώτων ανθρώπων που ασπαστήκαν το Ισλάμ, διαπιστώνει κανείς ότι ήταν στην πλειοψηφία τους από τους ευγενείς και τους γνωστούς της φυλής Κουραϊς, συν μερικούς αδύναμους και ξένους, πράγμα που αποδεικνύει ότι το Ισλάμ εξ αρχής ήθελε μια ενωτική κοινωνική κίνηση αλληλεγγύης και όχι ένα ταξικό κίνημα μίσους ούτε κοινωνία, στην οποία να βασιλεύουν οι πλούσιοι και να πεινάν οι αδύναμοι.\nΟι πρώτοι μουσουλμάνοι δεν ανακοίνωσαν τη αλλαγή τους, ώστε να μην προκαλέσουν τους Κουραϊσίτες, πράγμα που θα μπορούσε να δημιουργήσει αρκετά προβλήματα και συγκρούσεις.\nΟ Προφήτης άρχισε να οργνανώνει τις ομάδες των πιστών, έτσι εναπόθετε τους νέους πιστούς που χρειάζονταν τη γνώση και την προστασία, στηνφιλοξενία παλιών πιστών που είχαν τη γνώση και τη δύναμη.\nΟι πρώτες γνώσεις που λάμβαναν οι καινούργιοι μουσουλμάνοι ήταν περί σωστής απαγγελίας του Κορανίου, της ερμηνείας του, της πίστης, της λατρείας και σχετικά με την ηθική.\nΟ Προφήτης έδινε μεγάλη βάση στην οργάνωση και το σχεδιασμό. Έκανε λογαριασμούς για πολλά πράγματα, λαμβάνοντας υπόψη του ότι κάποια μέρα τα πράγματα θα ήταν φανερά, πράμα που θα οδηγούσε σε αντιδράσεις και πειρασμούς από τους κουραϊσίτες, και επομένως θα έπρεπε οι πιστοί να είναι έτοιμοι και δυνατοί για εκείνη την ημέρα.\nΤο σπίτι της Χαντίζας δεν χωρούσε πια για τους πιστούς και έπρεπε να βρεθεί άλλος χώρος για τις συναντήσεις τους. Ο Προφήτης διάλεξε το σπίτι του συνοδού του Αλ-’ρκαμ μπιμ Αλ-’ρκαμ και εκεί για αρκετό χρονικό διάστημα δίδαξε τους πιστούς, τους έμαθε την καλή οργάνωση και δόμησε δυνατές προσωπικότητες.\n← Αυτοί Που Εμπορεύονται Το Ισλάμ\nΒιογραφία Του Προφήτη Μουχάμμαντ 4 →


Onirama: Πρόβες για τη μεγάλη συναυλία στο Λονδίνο! Βίντεο - Tlife.gr\n26.04.2016 | 18:55\nOnirama: Πρόβες για τη μεγάλη συναυλία στο Λονδίνο! Βίντεο\nΟι Onirama ετοιμάζονται να κάνουν ένα World Party στις 10 Μαΐου στην βρετανική πρωτεύουσα. Το δυναμικό συγκτότημα θα ταξιδέψει στο Λονδίνο μαζί με τον Πάνο Μουζουράκη και τον Stereo Mike για να δώσουν ένα ξεχωριστό live σε έναν από τους σημαντικότερους και ιστορικότερους συναυλιακούς χώρους του Λονδίνου, στο O2Forum Kentish Town. Μαζί τους για το opening act θα είναι η Sma Ra Gda.\nΤα μέλη του συγκροτήματος και ειδικά ο frontman τους, Θοδωρής Μαραντίνης ανυπομονούν για αυτό το live. Στον ίδιο συναυλιακό χώρο θα παίξουν λίγες μέρες νωρίτερα και οι James, ενώ έχουν περάσει πολλά ακόμα μεγάλα ονόματα της παγκόσμιας μουσικής σκηνής.\nΜε το κέφι και την ανεξάντλητη ενέργειά τους που χαρακτηρίζει τις εμφανίσεις τους θα τους απολαύσουν και όσοι βρεθούν στη συναυλία. Οι Onirama έχουν ξεκινήσει ήδη τις πρόβες για να ξεσηκώσουν το κοινό. Τόσο τους ομογενείς όσο και για τους Άγγλους που έχουν σπευσει ήδη να πάρουν τα εισιτήριά τους!\nDon't miss @Onirama_band live in London, Tuesday 10th May! Tickets: https://t.co/tisVMisdoy https://t.co/DJmbXcJD63\n— O2 Forum (@O2ForumKTown) April 7, 2016\nΔες βίντεο από τις πρόβες τους!\nΛΟΝΔΙΝΟ.WORLD PARTY TOUR


Κακοκαιρία «Ιανός»: Ζημιές σε Κεφαλονιά και Ζάκυνθο - Βυθίστηκε ιστιοφόρο (ΒΙΝΤΕΟ) - TheCaller\nΚαταστροφές έφερε ο «Ιανός» σε Κεφαλονιά και Ζάκυνθο.\nΚακοκαιρία «Ιανός»: Πότε θα «χτυπήσει» την Αττική – Η πρόβλεψη του Καλλιάνου\nΛόγω της σφοδρότητας της κακοκαιρίας δεν είναι εφικτό να προσεγγίσουν τα συνεργεία της ΔΕΔΔΗΕ στα σημεία όπου υπάρχει πρόβλημα. Επίσης, έχουν σημειωθεί εκατοντάδες πτώσεις δέντρων και κλαδιών δημιουργώντας προβλήματα και στο οδικό δίκτυο του νησιού.\nΔύσκολη ήταν η νύχτα στη Ζάκυνθο καθώς ο κυκλώνας Ιανός έχει προκαλέσει πολλά προβλήματα στο νησί. Πολλές περιοχές έχουν μείνει χωρίς ρεύμα, αφού πολλά καλώδια έχουν κοπεί εξαιτίας πτώσεων δέντρων.


Nadia Battocletti, το μεγάλο αστέρι των Ιταλών στις αποστάσεις - Runner Magazine\nNadia Battocletti, το μεγάλο αστέρι των Ιταλών στις αποστάσεις\n2020 Campaccio Cross Country\nΕίναι μόλις 21 ετών – είναι γεννημένη στις 12 Απριλίου του 2000 – κι, όμως, έχει καταφέρει όσα λίγες στον χώρο των αποστάσεων. Τουλάχιστον Ευρωπαίες.\nΗ Nadia Battocletti είναι η μεγάλη ελπίδα των Ιταλών και οι “γείτονες” την φυλάνε ως κόρη οφθαλμού.\nΈλαμψε από νωρίς\nΑπό μικρή έδειξε ότι είναι ιδιαίτερα ταλαντούχα. Στα 17 της έφερε το πρώτο διεθνές μετάλλιο στη χώρα της, όταν τερμάτισε τρίτη στο Ευρωπαϊκό Πρωτάθλημα στα 3.000μ. στη μεγαλύτερη κατηγορία των Κ20.\nΤην επόμενη χρονιά πήρε το χρυσό στο Ευρωπαϊκό Πρωτάθλημα ανωμάλου δρόμου, ενώ το 2019 επανέλαβε τη νίκη της. Είχε προλάβει βέβαια, στα 18 της, να αναδειχθεί ως η νεότερη πρωταθλήτρια Ιταλίας στις μεγάλες αποστάσεις.\nΤο μπαμ στο Τόκιο!\nΑναμφίβολα, όμως, αυτό που πέτυχε στους Ολυμπιακούς Αγώνες το περασμένο καλοκαίρι ήταν το μεγάλο “μπαμ” και αυτό που έχει δώσει στους συμπατριώτες της την ελπίδα για σπουδαιότερα επιτεύγματα στο μέλλον.\nΣτο Τόκιο, η Nadia, όχι μόνο κατάφερε να πάρει την πρόκριση για τον μεγάλο τελικό των 5.000μ., – κάτι που ήταν ο πρώτος της μεγάλος στόχος – αλλά σε αυτόν κατέλαβε την 7η θέση με νέο ατομικό ρεκόρ, 14:46.29.\nΜε την επίδοση της αυτή μάλιστα εδραιώθηκε για τα καλά στο πόντιουμ με τις κορυφαίες αθλήτριες του κόσμου στην απόσταση!\nΠριν λίγες μέρες, στις αρχές Δεκεμβρίου, πήρε μία άνετη νίκη στο Ευρωπαϊκό ανωμάλου στην κατηγορία Κ23, γεγονός που την ανέδειξε και ως καλύτερη αθλήτρια για τον Δεκέμβριο από την Ευρωπαϊκή Ομοσπονδία στίβου.\nΤο 2021 έκλεισε με τρία ατομικά ρεκόρ, στα 3.000μ. (8:54.23,) στα 5.000μ., αλλά και στα 1.500μ. με 4:09.38.\nH Battocletti είναι κόρη του παλιού πρωταθλητή Ιταλίας στα 5.000 και 10.000μ., Giuliano, ο οποίος μάλιστα είναι και προπονητής της.\nΚαι η μητέρα της, ωστόσο, υπήρξε πρωταθλήτρια για το Μαρόκο στις μεσαίες αποστάσεις.\nΗ δημοσίευση κοινοποιήθηκε από το χρήστη Nadia Battocletti (@nadia.battocletti)\nΠαρόλα αυτά ξεκίνησε τον αθλητισμό από μικρή ηλικία παίζοντας… τέννις και στα 14 της μεταπήδησε στον στίβο και στις μεσαίες και μεγάλες αποστάσεις.\nMεγάλωσε στο Cavareno, στην περιοχή Val di Non Trentino στη βορειανατολική Ιταλία. To Cavareno είναι ένα μικρό χωριό 1.000 κατοίκων (!) και βρίσκεται σε υψόμετρο σχεδόν 1.000μ.\nΠλέον, ζει στο Τρέντο που είναι η πλησιέστερη μεγάλη πόλη, καθώς σπουδάζει στο Πανεπιστήμιο Αρχιτεκτονικό σχέδιο.\nΕμπνευσμένη από τον Hicham…\nΕίδωλο της είναι ο σπουδαίος αθλητής, Hicham El Huerouj, ο κάτοχος του παγκόσμιου ρεκόρ στα 1.500μ. με 3:26.00. Υπήρξε μάλιστα για ένα μεγάλο διάστημα και συναθλητής της μητέρας της στην εθνική ομάδα του Μαρόκο.\nΟι στόχοι της, όπως είναι λογικό, είναι υψηλοί. Σύμφωνα με τον πατέρα/προπονητή της ο επόμενος μεγάλος στόχος δεν είναι άλλος από τους Ολυμπιακούς Αγώνες στο Παρίσι σε 2,5 χρόνια.\nΔεν είναι μόνο η νίκη, όμως ο αυτοσκοπός για τον 47χρονο περήφανο πατέρα και προπονητή. Θέλει η κόρη του να απολαμβάνει αυτό που κάνει και να μην βάζει την “πρωτιά” πάνω απ’ όλα με κάθε κόστος. Για την μικρή του Nadia, ο αθλητισμός είναι ένα “παιχνίδι”, αν και παραδέχεται πως τα πράγματα έχουν αρχίσει και σοβαρεύουν…\nΤο δεδομένο είναι πως η Nadia δείχνει πως έχει όλα τα φόντα να σταθεί απέναντι στις ικανότατες Αφρικανές, και όχι μόνο, δρομείς, πως δεν φοβάται να συναγωνιστεί και να πιεστεί και πως σίγουρα έχει όλο το μέλλον μπροστά της!\nΜα πάνω από όλα, πως τίποτα δεν είναι ακατόρθωτο!


Στήριξε τους ανθρώπους της Ουκρανίας με αλληλεγγύη και ασφάλεια | Eurolife Blog - Eurolife FFH\nΤις τελευταίες εβδομάδες, ολόκληρος ο κόσμος παρακολουθεί με αγωνία τις εξελίξεις του πολέμου στην Ουκρανία. Σε μια τόσο ακραία κατάσταση που είναι και αρκετά κοντά μας γεωγραφικά, είναι λογικό να θέλουμε να κάνουμε κάτι για να βοηθήσουμε.\nΓια τους περισσότερους από εμάς, η βοήθεια αυτή θα είναι κατά πάσα πιθανότητα χρηματική, προς οργανισμούς που ενισχύουν τους πρόσφυγες. Όμως η ανθρώπινη ανάγκη για βοήθεια πάει μαζί με την αύξηση της εγκληματικότητας, καθώς οι εγκληματίες του διαδικτύου βρίσκουν τρόπους να εξαπατήσουν τους καλοπροαίρετους πολίτες.\nΩς αποτέλεσμα, μπορεί κανείς να χάσει τα χρήματά του, να πέσει θύμα κλοπής στοιχείων ταυτότητας, να χάσει την πρόσβαση στους διαδικτυακούς του λογαριασμούς, και φυσικά οι δικαιούχοι της χρηματικής βοήθειας να μην την λάβουν ποτέ.\nΑσφάλεια στο διαδίκτυο: Τι πρέπει να προσέξεις\nΤον περασμένο μήνα, η εταιρία κυβερνοασφάλειας ESET ανακοίνωσε ότι οι ερευνητές της εντόπισαν αρκετές ιστοσελίδες που ζητούν χρήματα με το πρόσχημα φιλανθρωπικών σκοπών.\nΑυτό που συμβαίνει συνήθως είναι ότι έχουν ένα παρόμοιο στυλ λειτουργίας: απευθύνονται στο συναίσθημα ή στο αίσθημα επείγοντος για να προωθήσουν ψεύτικη αλληλεγγύη στους ανθρώπους της Ουκρανίας με σκοπό να κερδίσουν χρήματα με δόλιο τρόπο.\nΓια παράδειγμα, ιστοσελίδες όπως οι παρακάτω είναι ύποπτες και καλό θα είναι να τις αποφύγεις, όσο πειστικές κι αν φαίνονται:\nΑπό την αρχή του πολέμου, θα έχεις δει πολλές τέτοιες εκκλήσεις, από οργανισμούς ή άτομα που καλούν σε βοήθεια. Πολλές φορές μπορεί να είναι δύσκολο να διαπιστώσεις ποιες είναι αυθεντικές και ποιες όχι, και χρειάζεται μεγάλη προσοχή.\nΔες πώς μπορεί να σε καλύψει το My Cyber Protection\nΠώς να προστατευτείς από τις διαδικτυακές απάτες\nΗ ESET προσφέρει κάποιες συμβουλές για να μείνεις όσο το δυνατόν πιο ασφαλής αν αποφασίσεις να προσφέρεις κάποια δωρεά.\nΝα επιλέγεις γνωστούς οργανισμούς\nΠριν προσφέρεις οποιοδήποτε ποσό, κάνε λίγη έρευνα και επίλεξε γνωστούς και αξιόπιστους οργανισμούς που να έχουν κάποια παρουσία ή συνεργάτες στην Ουκρανία. Μπορείς να κάνεις τη δωρεά σου μέσω της επίσημης ιστοσελίδας του οργανισμού ή και να απευθυνθείς απευθείας στον οργανισμό για να μάθεις τις ανάγκες.\nΝα διατηρείς πάντα τις επιφυλάξεις σου\nΊσως το πιο σημαντικό πράγμα που μπορείς να κάνεις με κάθε συναλλαγή στο διαδίκτυο είναι να διατηρείς επιφύλαξη. Όταν βλέπεις αιτήματα μεταφοράς χρημάτων ή αποστολής δωροκαρτών, όταν βλέπεις μηνύματα φίλων ή αναρτήσεις σε μέσα κοινωνικής δικτύωσης, ακόμα κι αν εμπιστεύεσαι το άτομο που κάνει την ανάρτηση. Το φιλικό σου πρόσωπο μπορεί να έχει πέσει θύμα απάτης καθώς οι ψεύτικες σελίδες μπορεί να είναι πολύ πειστικές.\nΜην ενδίδεις σε πίεση\nΟ πόλεμος είναι ένα τραγικό γεγονός και μας ξυπνά πολλά συναισθήματα. Όμως χρειάζεται σύνεση και ψυχραιμία, όσο επείγοντα κι αν φαίνονται τα πράγματα. Πάντα θα υπάρχει ανάγκη για βοήθεια και δικαιούσαι να πάρεις τον χρόνο σου, να κάνεις την έρευνά σου και να επιλέξεις την πιο αξιόπιστη πηγή για τη συνεισφορά σου.\nΚράτα πάντα ψηλά τα επίπεδα ασφάλειας\nΌπως και στην καθημερινή σου ζωή, μην ξεχνάς τους κανόνες ασφαλείας όταν περιηγείσαι στο διαδίκτυο. Έτσι και σε αυτή την περίπτωση, πρόσεχε σε τι συνδέσμους κάνεις κλικ, μην κατεβάζεις συνημμένα αρχεία από μηνύματα που προέρχονται από άγνωστες πηγές, που έχουν ορθογραφικά λάθη ή που φαίνονται αναξιόπιστα. Υπάρχει πάντα το ρίσκο να πέσεις θύμα κυβερνοεπίθεσης ή να κατεβάσεις κακόβουλο λογισμικό στη συσκευή σου.\nΗ προστασία στο διαδίκτυο είναι ένας σημαντικός παράγοντας της καθημερινής ζωής και μπορεί να σου προσφέρει σημαντική ηρεμία ενάντια στις ολοένα εξελισσόμενες απειλές των κυβερνοεγκληματιών.\nΤο βραβευμένο πρόγραμμα My Cyber Protection της Eurolife\nΚαθώς το διαδίκτυο αλλάζει και εξελίσσεται συνεχώς και η επικαιρότητα προχωρά, έτσι εξελίσσονται και οι εγκληματίες που δραστηριοποιούνται σε αυτό. Φανερό παράδειγμα οι προσπάθειες κλοπής χρημάτων με αφορμή τον πόλεμο στην Ουκρανία που αναφέραμε παραπάνω.\nΌμως το διαδίκτυο είναι και ένα απαραίτητο εργαλείο δουλειάς και επικοινωνίας για πολλούς από εμάς και έχεις δικαίωμα να μπορείς να περιηγείσαι, να κάνεις συναλλαγές και να μιλάς με όποιον θέλεις χωρίς άγχος. Γι’αυτό τον λόγο είναι σημαντικό να επενδύσεις σε ένα ασφαλιστικό πρόγραμμα που να σου προσφέρει κάλυψη για τα απρόοπτα του διαδικτύου.


Τσακαλώτος για κόκκινα δάνεια από τη Βουλή - Newpost.gr\nΤσακαλώτος: Τρομοκρατούν τον κόσμο λέγοντας ότι ο «Τσίπρας υπογράφει πλειστηριασμούς»\nΓια το σχέδιο των κόκκινων δανείων μίλησε ο υπουργός Οικονομικών Ευκλείδης Τσακαλώτος από το βήμα της Βουλής, τονίζοντας ότι προσφέρει κοινωνικό δίχτυ προστασίας και είναι καλή συνέχεια για τον οδικό χάρτη της κυβέρνησης που περιλαμβάνει ανακεφαλαιοποίηση, πρώτη αξιολόγηση και συζήτηση για το χρέος.\nΔημοσίευση 19 Νοεμβρίου 2015, 12:23 / Ανανεώθηκε 19 Νοεμβρίου 2015, 12:51\nΟ υπουργός Οικονομικών περιέγραψε με παράδειγμα στο πως θα γίνει διαγραφή οφειλής: «αν ένα σπίτι είχε 100.000 ευρώ αντικειμενική αξία, και τώρα είναι εμπορική 50.000, σε τρία χρόνια θα υπάρχει διαγραφή του χρέους. Και θα πληρώνει δόση με βάση το τι θα έπαιρνε η τράπεζα αν έκανα αναγκαστική εκτέλεση για να πουλήσει το σπίτι».\nΓια το ποσοστο εκείνων που δεν καλύπτουν το εισοδηματικό κριτήριο για να προστατεύονται ο Ευκλ. Τσακαλώτος επεσήμανε είναι μόλις 6% των φορολογούμενων.\nΣυγκεκριμένα τόνισε ότι το οικογενειακό εισόδημα στην κατηγορία όσων δεν θα έχουν προστασία θα είναι πάνω από 35.000 ευρώ το χρόνο.\n«Να δούμε ποιους προστατεύουμε και ποιους όχι», είπε ο υπουργός και αποκάλυψε ότι εισόδημα μέχρι 23.000 ευρώ δήλωνε το 85,5% του πληθυσμού, μέχρι 29.000 ευρώ το 89% και μέχρι 35.000 ευρώ το 94%.\nΟι ελληνικές αρχές δεσμεύτηκαν να καταρτίσουν σχέδιο με βάση τα εισοδηματικά κριτήρια. Ολα τα άλλα είναι προσωρινά και θα έχουμε αυτό το κοινωνικό δίχτυ προστασίας.\nΤι κάνει αυτό το νομοσχέδιο : Προσπαθεί να μοιράσει το βάρος της αναπροσαρμογής ανάμεσα στις τράπεζες, τους δανειολήπτες και τους φορολογούμενους. Αν πληρώσει το κράτος σε αυτό το 25% θα χρειαστούμε περισσότερα χρήματα για την ανακεφαλαιοποίηση.\nΣυνεχίζοντας ο κ. Τσακαλώτος τόνισε ότι «το κυρίαρχο όμως είναι αν η κυβέρνηση πάει καλά με τον οδικό της χάρτη. Αρχίζει με την ανακεφαλαιοποίηση, συνεχίζει με την πρώτη αξιολόγηση και συνεχίζει με τη συζήτηση για το χρέος.\nΑπευθυνόμενος στη ΝΔ ο υπουργός Οικονομικών σημείωσε πως «αυτά τα «ο Τσίπρας βάζει την υπογραφή του σε πλειστηριασμούς» φοβίζουν τον κόσμο, προσπαθούν να τρομοκρατήσουν τον κόσμο, δημιουργούν την ανακεφαλαιοποίηση των τραπεζών και δεν βλέπω ποιος μπορεί να κερδίζει από αυτή την διαδικασία».\nΕίναι προς τιμή μας ότι αυτή η ανακεφαλαιοποίηση συνδύαζεται με τη λύση των κόκκινων δανείων. Είναι συγκεκριμένη πολιτική για να μπορεί να ξαναφέρει τις καταθέσεις στις τράπεζες».\nΕΥΚΛΕΙΔΗΣ ΤΣΑΚΑΛΩΤΟΣ ΚΟΚΚΙΝΑ ΔΑΝΕΙΑ ΚΥΒΕΡΝΗΣΗ ΒΟΥΛΗ ΑΝΑΚΕΦΑΛΑΙΟΠΟΙΗΣΗ


Το ταξίδι έχει πάντα την αξία, όχι ο προορισμός\nΟ ιβίσκος μου δεν βγάζει πια 24 κατακόκκινα άνθη, μα μόνο ένα δύο κι αυτά με το ζόρι.\nΤο μισό παράθυρο στην κρεβατοκάμαρα έκλεισε και το σεντόνι ζητάει επίμονα μια λεπτή κουβέρτα για παρέα.\nΗ θάλασσα κρυώνει, έτσι μου είπε χτες, «μπες μέσα για να με ζεστάνει το σώμα σου άνθρωπε». Τόσο καιρό εκείνη με δρόσιζε, τώρα ήρθε η ώρα να της το ανταποδώσω.\nΈνα φούτερ που μυρίζει άρωμα «κλειστής ντουλάπας», γελούσε χαρούμενο χτες που το έβγαλα και το έριξα στους ώμους μου.\n«Βρέξε ουρανέ μου, βρέξε επιτέλους» φώναζε σήμερα το πρωί με παράπονο η πιο γέρικη από τις ελιές μου δείχνοντας μου τους ελάχιστους καρπούς που τη στόλιζαν.\nΚι οι μέλισσες; Γιατί κλαίνε και στριφογυρίζουν πίσω από τη βασίλισσά τους μέσα στις άδειες κυψέλες;\nΚαι το καράβι; Γιατί δεν ταξιδεύει όπως πριν γεμάτο φωνές και χαρούμενα γέλια; Γιατί δεν βγαίνουν άνθρωποι κι αυτοκίνητα, γιατί σαλπάρει τόσο γρήγορα;\nΠοιος έβαλε γαμώτο αυτό το τραγούδι στο ράδιο; «Αυτοί που μένουν κι αυτοί που φεύγουν;» Φοβερό το πρώτο κουπλέ: Αυτοί που φεύγουν σφίγγουν τα χείλια, πνίγουν τα δάκρυα να μη φανούν/ κι αυτοί που μένουν κουνούν μαντήλια κι αναστενάζουν γιατί πονούν.\nΛέω ότι το σωστό είναι αυτοί που μένουν θέλουν να φύγουν κι αυτοί που φεύγουν θα έδιναν και την ψυχή τους να μείνουν!\nΚοιτάζω τον βυθό στην προβλήτα και παρακαλώ τα ψάρια να μη λιγοστέψουν, ευτυχώς οι πεταλίδες ξαναγέμισαν τα βράχια, κάτι είναι κι αυτό.\nΚοιτάζω τον Σεπτέμβριο στην άκρη του καλοκαιριού, στα ρηχά περπατάει ντυμένος, έτοιμος γι’ αναχώρηση, φοράει το φούτερ μου, έχει πετάξει το μαγιό μου στην άμμο, τα βατραχοπέδιλα τα κλέβει ένας σκύλος, κοιτάει ψηλά τον ήλιο που σηκώνει αδύναμος τους ώμους…\n«Πάω αλλού να παίξω τον πρώτο ρόλο στην παράσταση ‘’Καλοκαίρι και Ξεγνοιασιά’’, γεια σας» λέει και δύει.\nΑκούω τον Οκτώβριο μέσα από ένα σύννεφο να ξεροβήχει, κάνοντας αισθητή την παρουσία του έξω από την πόρτα του φθινοπώρου μου.\nΦθινόπωρο; Ή μήπως το καλοκαίρι τελειώνει μόνο αν το πιστέψουμε;\nΚι ό,τι τελειώνει, ξαναρχίζει!\nΓι αυτό, όπου δείτε βάρκα στα βουνά ή στους δρόμους μπείτε και σαλπάρετε για το επόμενο καλοκαίρι!


Έκτακτο Παράρτημα: Όσιος Θεοφύλακτος επίσκοπος Νικομηδείας\nΌσιος Θεοφύλακτος επίσκοπος Νικομηδείας\nΑγ. Νικοδήμου Αγιορείτου, Συναξαριστής\nΑυτός ο Άγιος Θεοφύλακτος καταγόταν από τα μέρη της Ανατολής, κατά το έτος 779, πηγαίνοντας δε στην Κωνσταντινούπολη, συνδέθηκε φιλικά με τον Ταράσιο,\nτον Πατριάρχη Κωνσταντινουπόλεως, όταν ακόμη ήταν πρωτασηκρήτις, δηλαδή ήταν πρώτος ανάμεσα σε εκείνους που υπηρετούσαν στα βασιλικά αρχεία και γράμματα, οι οποίοι λατινικά ονομάζονται ασηκρήτες, και από αυτόν καλά διδάχθηκε τα θεία. Όταν δε με θεία ψήφο ανέβηκε ο Ταράσιος στον θρόνο της Κωνσταντινουπόλεως, αφού παραιτήθηκε θεληματικά από τον θρόνο ο Παύλος ο Κύπριος, που ήταν πριν από αυτόν, ο οποίος, επειδή έλαβε την αρχιερωσύνη από τους Εικονομάχους, ονόμαζε μόνος τον εαυτό του ανάξιο· τότε ο Μιχαήλ ο Συνάδων και αυτός ο ιερός Θεοφύλακτος, γίνονται Μοναχοί και στέλνονται από τον θείο Ταράσιο στο Μοναστήρι, που βρίσκεται στην είσοδο της Μαύρης Θάλασσας.\nΈτσι μία φορά, τον καιρό του καλοκαιριού, που έκαμνε μεγάλη ζέστη και διψούσαν υπερβολικά, τότε οι μακάριοι για εξάσκηση της δίψας και εγκράτειάς τους, άνοιξαν την χάλκινη κάνουλα της βρύσης και άφησαν και χυνόταν το νερό, χωρίς αυτοί να πίνουν καθόλου. Αυτοί οι Άγιοι ήταν παρόντες και στην αγία και Οικουμενική Έβδομη Σύνοδο και με έργα και λόγια την στόλισαν.\nΕπειδή όμως η αρετή των ανωτέρω δύο Πατέρων διαδόθηκε και άστραψε σαν φωτεινότατος αστέρας, για τον λόγο αυτόν κρίθηκαν από τον μέγα Ταράσιο, ότι ήταν άξιοι αρχιερωσύνης. Και αμέσως, ο μεν Μιχαήλ χειροτονήθηκε Επίσκοπος στα Σύνναδα (η οποία ήταν ένδοξη πόλις της μεγάλης Φρυγίας, περίφημη για τα θαυμάσια μάρμαρα που έβγαζε, έχοντας είκοσι Επισκόπους, τώρα όμως είναι γκρεμισμένη). Ο δε ιερός Θεοφύλακτος χειροτονήθηκε Επίσκοπος στην Νικομήδεια.\nΌσα λοιπόν κατορθώματα κατόρθωσε εκεί ο μακάριος Θεοφύλακτος, το μαρτυρούν αυτά τα πράγματα. Διότι έκτισε Εκκλησίες και νοσοκομεία· προστάτευε τα ορφανά και τις χήρες· ελεούσε τόσο υπερβολικά, ώστε γέμιζε μία φιάλη από ζεστό νερό και με αυτό έπλενε και καθάριζε με τα ίδια του χέρια ο συμπαθέστατος τους τυφλούς και χωλούς και τους άλλους ασθενείς, που είχαν ακρωτηριασμένα τα μέλη τους.\nΑφού δε ο μέγας Ταράσιος πατριάρχευσε δέκα εννέα χρόνια, απήλθε προς τον Κύριο και, αφού έγινε Πατριάρχης ο πάνσοφος Νικηφόρος, τότε συνέβη μεγάλη ταραχή και συμφορά στην του Χριστού Εκκλησία. Διότι βασίλευσε ο Λέων ο Αρμένιος κατά το έτος 813, ο οποίος λύσσαξε κατά των αγίων εικόνων. Οπότε ο Άγιος Νικηφόρος έστειλε και έφερε τους εκλεκτούς και ελλόγιμους Αρχιερείς, δηλαδή τον Κυζίκου Αιμιλιανό, τον Σάρδεων Ευθύμιο, τον Θεσσαλονίκης Ιωσήφ, τον Αμορίου Ευδόξιο, τον Συνάδων Μιχαήλ και άλλους πολλούς, μαζί και αυτόν τον μακάριο Θεοφύλακτο. Παίρνοντας λοιπόν αυτούς όλους, πήγε στον δυσσεβή και αποστάτη βασιλιά.\nΈτσι προτείνοντας πολλές αποδείξεις από τις θείες Γραφές, οι οποίες παρουσιάζουν, ότι πρέπει να προσκυνούνται οι άγιες εικόνες, δεν μπόρεσαν να καταπείσουν τον ανόητο, διότι έμεινε αδιόρθωτος. Και οι μεν άλλοι Αρχιερείς, σιώπησαν, ενώ αυτός ο μακάριος Θεοφύλακτος, είπε στον βασιλιά· «Γνωρίζω, ότι καταφρονείς την μακροθυμία και την υπομονή του Θεού. Γνώριζε όμως, ότι θα έλθει επάνω σου ξαφνικά μεγάλος όλεθρος και αφανισμός και η καταστροφή σου θα είναι παρόμοια με την καταιγίδα, ώστε να μη βρεις κάποιον να σε λυτρώσει από τον κίνδυνο». Όταν άκουσε αυτά τα λόγια ο θηριώνυμος βασιλιάς, θύμωσε πολύ και αμέσως διατάζει να εξορισθούν όλοι οι ανωτέρω Αρχιερείς. Τότε ο μεν Άγιος Νικηφόρος, εξορίσθηκε στην νήσο Θάσο.\nΟ δε αοίδιμος Μιχαήλ Συνάδων εξωρίσθηκε στην Ευδοκιάδα, η οποία, λένε μερικοί, ότι είναι το τώρα λεγόμενο Τοκάτ, εξαιρετική πόλις της Καππαδοκίας και περίφημο εμπορικό κέντρο προς τον ποταμό Σάρο. Παρόμοια και άλλος Αρχιερέας εξωρίσθηκε σε άλλο μέρος Αυτός δε ο μακάριος Θεοφύλακτος εξωρίσθηκε στον Στρόβηλο, το οποίο ήταν κάστρο παραθαλάσσιο, που βρίσκεται στο θέμα των Κυβερραιωτών. Εκεί λοιπόν αφού πέρασε ο αοίδιμος τριάντα χρόνια, και υπέμεινε γενναία την κακοπάθεια της εξορίας, απήλθε προς τον Κύριο. Κάι, όταν φονεύθηκε ο Λέων ο Αρμένιος κατά την νύκτα των Χριστουγέννων, ενώ ψαλόταν ο ειρμός· «Τω Παντάνακτος εξεφαύλισαν πόθω» και, αφού η Ορθοδοξία έλαμψε την εποχή της ευσεβέστατης βασίλισσας Θεοδώρας κατά το έτος 842, τότε ο αγιώτατος Πατριάρχης Μεθόδιος έφερε από την εξορία το τίμιο λείψανο του μακάριου αυτού Θεοφύλακτου και το απέθεσε στην Νικομήδεια, στον Ναό τον οποίον ο ίδιος οικοδόμησε.\n(Αγ. Νικοδήμου Αγιορείτου, Συναξαριστής, τ. Δ΄, εκδ. Συνοδία Σπυρίδωνος Ιερομονάχου, Νέα Σκήτη-Άγιον Όρος, σ. 48-50)\nΠΕΡΙ ΤΙΜΩΡΙΩΝ ΣΤΟΝ ΑΔΗ ΚΑΙ ΚΟΛΑΣΗ\nΝηστειοδρόμιο της εβδομάδας: 19/4-25/4/2021\nΣε Ζωντανή μετάδοση ο 6ος Κατανυκτικός εσπερινός!\nΤρίμηνο μνημόσυνο Ιερέως Βασιλείου Λ. Βασιλείου.\nΗ Παναγία άνοιξε τον δρόμο της σωτηρίας\nΤο Α και το Ω τού μοναχού είναι η υπακοή\n[ΗΧΗΤΙΚΟ] Κυριακή Ε’ Νηστειών\nΓαλλοβρετανίδα γενετιστής προειδοποιεί για επιγενετικές μεταλλάξεις από τα mRNA εμβόλια (video)\nΑπλά συγκλονιστικό! Με τέτοιους νέους και νέες, Ελλάδα, μην φοβάσαι\nΤους ξεφτίλισε! Ο κορονοϊός είναι η πανάκεια για όσα θέλουν να περάσουν\n▼ 2021 (1481)\n▼ Μαρτίου (431)\nΌ,τι νιώθουμε για τον άλλο του το μεταδίδουμε. Είν...\n► 2019 (4039)\n► Δεκεμβρίου (356)


Από πού πήρε τ΄όνομά της η Μονή Γηροκομείου της Πάτρας και η σχέση με τον Άγιο Αρτέμιο\n/ 14/08/2021, 16:06\nΗ ιστορία του μοναστηριού της Πάτρας\nΠοια είναι η ιστορία της Ιεράς Μονής Γηροκομείου, η οποία αποτελεί σημείο αναφοράς για χιλιάδες πιστούς της Πάτρας και της ευρύτερης περιοχής, τις ημέρες του Δεκαπενταύγουστου, οπότε και πανηγυρίζει και πού οφείλει το όνομά της; Η ιστορία της χάνεται πίσω στους αιώνες και είναι από τις αρχαιότερες Μονές της Ελλάδος.\nΓια την ίδρυσή της υπάρχουν διαφορετικές εκδοχές μία εκ των οποίων συνδέεται με την παρουσία τοy Αγίου Αρτεμίου στην Πάτρα. Εξάλλου απέναντι από τη Μονή υπάρχει ναός αφιερωμένος στον Άγιο Αρτέμιο ενώ εικόνα του υπάρχει και στην είσοδο της Μονής.\nΗ Μονή Γηροκομείου όπως διαβάζουμε στη σελίδα της Ιεράς Μητρόπολης Πατρών, ίδρύθηκε γύρω στον 10ο αιώνα, τότε δηλαδή που εμφανίστηκε ο Μοναχισμός στην κυρίως Ελλάδα.\nΣτον τόπο που είναι κτισμένη η Ι. Μονή κατά την προχριστιανική εποχή υπήρχε αρχαίος ελληνικός ναός πιθανόν της θεάς Αρτέμιδος. Στον τοίχο της βόρειας πτέρυγος της Μονής (έξω από τα κελλιά των μοναχών) υπάρχει εντοιχισμένο τμήμα από κιονόκρανο ιωνικού ρυθμού του προχριστιανικού ναού.\nΗ ανατολική μάνδρα της Μονής ανεγέρθηκε το 1958.Η Ι. Μονή από τη φθορά του χρόνου και κυρίως λόγω του καταστρεπτικού σεισμού του έτους 1993 υπέστη μεγάλες ζημιές. Ανακαινίστηκε κατά τα έτη 1995 - 1999. Η Ιερά Μονή Γηροκομείου πανηγυρίζει το Δεκαπενταύγουστο, δευτερευόντως δε την Τρίτη του Πάσχα και την 23ην Αυγούστου.\n#tags Πάτρα-Δυτική Ελλάδα Ιερά Μονή Γηροκομείου


Οταν μετράμε πόσα θα… βγάλουμε από τις απεργίες - Pelop.gr\nΟταν μετράμε πόσα θα… βγάλουμε από τις απεργίες\nΣτο περιθώριο της χθεσινής 24ωρης πανελλαδικής απεργίας της ΓΣΕΕ και της ΑΔΕΔΥ, μια ενδιαφέρουσα διάσταση που κινείται στις παρυφές της αξίζει την προσοχή μας.\nΑυτή αφορά το ποσό που εξοικονομείται από τις περικοπές στις αποδοχές των δημοσίων υπαλλήλων που παίρνουν μέρος σε απεργιακές κινητοποιήσεις.\nΣύμφωνα με πρόσφατο δημοσίευμα της «Καθημερινής», εκτιμάται ότι το 2015 οι περικοπές στο Δημόσιο λόγω απεργίας ανήλθαν στα 5 εκατομμύρια ευρώ, ενώ το οικονομικό επιτελείο της Κυβέρνησης εκτιμά πως το ποσό αυτό θα ανέλθει το 2016 στα 8 εκατομμύρια ευρώ.\nΜπορεί να είναι λίγο υψηλότερο, ενδεχομένως να είναι λίγο μικρότερο, αλλά ο ακριβής προσδιορισμός του δεν έχει και πολύ μεγάλη σημασία.\nΤο αξιοσημείωτο είναι ότι, υπό το προαναφερόμενο πρίσμα, το υπουργείο Οικονομικών μπήκε στη διαδικασία να μετρήσει πόσα λεφτά γλύτωσε και πρόκειται να γλυτώσει το Δημόσιο από τις απεργιακές κινητοποιήσεις που θα γίνουν.\nΓεγονός που έδωσε και την αφορμή για το σχετικό «τρολάρισμα» στο διαδίκτυο, με σχόλια του τύπου:\n«Να γιατί ο ΣΥΡΙΖΑ μας καλεί να συμμετέχουμε στις απεργίες».\nΑς ξεπεράσουμε, αν όχι ως μια καταδικαστέα μακιαβελική αντίληψη, τουλάχιστον ως αστειότητες αυτές τις σκέψεις, και ας επικεντρωθούμε στην προφανή διαπίστωση ότι το όποιο δημοσιονομικό όφελος προκύπτει από τις απεργιακές κινητοποιήσεις εξανεμίζεται μπροστά στο σημαντικότατο κόστος που έχουν αυτές για την πραγματική οικονομία.\nΠρος αποφυγήν παρεξηγήσεων, να επισημανθεί σε όλους τους τόνους ότι το δικαίωμα στην απεργία είναι ιερό και απαραβίαστο.\nΟταν ένας επαγγελματικός κλάδος θεωρεί ότι θίγεται, όταν η κοινωνία στο σύνολό της νιώθει ότι βάλλεται όπως συμβαίνει τώρα (για μια ακόμη φορά) με το ασφαλιστικό, η διενέργεια μιας απεργίας είναι μια απολύτως φυσιολογική αντίδραση ως ένα κατοχυρωμένο δικαίωμα.\nΩστόσο, από την παραδοχή αυτή μέχρι να φτάνουμε στο σημείο να προσμετρούμε (και να προσδοκούμε) δημοσιονομικό όφελος από τις απεργίες, υπάρχει μια πολύ μεγάλη απόσταση, την οποία η σημερινή συγκυβέρνηση ΣΥΡΙΖΑ - ΑΝΕΛ έχει υπερκαλύψει με μεγάλη ευκολία.\nΚαλό θα είναι να μην πηγαίνουμε από το ένα άκρο στο άλλο, αν και σε μια χώρα όπου οι ακραίες αντιδράσεις βρίσκουν συχνά πρόσφορο έδαφος, οι ψύχραιμες φωνές πνίγονται και η κοινή λογική γνωρίζει αλλεπάλληλες συντριπτικές ήττες.\nΚαι μια ακόμη ήττα της κοινής λογικής είναι και ο υπολογισμός του δημοσιονομικού… οφέλους των απεργιακών κινητοποιήσεων.\nΟμως, από μόνη της, η διαπίστωση αυτή δείχνει ότι έχουμε παρεκκλίνει εδώ και καιρό από τα όρια της κανονικότητας, από το σύνηθες πλαίσιο της λειτουργίας μιας ευνομούμενης Πολιτείας, η οποία προκρίνει την εργασιακή ειρήνη από τις απεργιακές κινητοποιήσεις και προτάσσει το κόστος της διεξαγωγής τους από το αμελητέο και πρόσκαιρο κέρδος τους.


Η Μέρα μετά την Πρώτη Μέρα - Athinorama.gr\nΗ Μέρα μετά την Πρώτη Μέρα\nΗ δεύτερη έκθεση του Enterprise Projects, που διαρκεί από τις 2 έως τις 9/1, είναι μια προσπάθεια να δοθεί μορφή στην ημέρα μετά την πρώτη ημέρα του χρόνου.\nΓΡΑΦΕΙ: ATHINORAMA TEAM 29 Δεκεμβρίου , 2015\nΗ δεύτερη έκθεση του Enterprise Projects, που διαρκεί από τις 2 έως τις 9/1, είναι μια προσπάθεια να δοθεί μορφή στην ημέρα μετά την πρώτη ημέρα του χρόνου. Ευκαιρία να ανακαλύψετε το παλιό υπόγειο συνεργείο στους Αμπελόκηπους που μετέτρεψαν σε χώρο τέχνης δύο 24χρονα παιδιά, ο Βασίλης Παπαγεωργίου και η Δανάη Γιαννόγλου. Όπως μας είπαν οι ίδιοι: «Μας ενδιαφέρει να δείξουμε δουλειά συνομήλικών μας καλλιτεχνών που δεν έχουν συχνά την ευκαιρία να εκθέσουν, αλλά και να δουλέψουμε ακόμη πάνω στη δομή και στην αισθητική του χώρου».\nΣτην έκθεση «Η μέρα μετά την πρώτη ημέρα» συμμετέχουν οι Έρση Βαρβέρη, Νατάσα Ευσταθιάδη, Κοσμάς Νικολάου, Μυρτώ Ξανθοπούλου, Lea Collet & Marios Stamatis, Adrien Gerenton (Χαλκηδόνος 56-58, www.enterprise-projects.com).


Προσφορά Dunlop Roadsmart III - BIKEIT!\nΠέμπτη, 31 Μαρτίου 2016 20:58\nΠροσφορά Dunlop Roadsmart III\nGT λάστιχα για όλες τις εποχές\nΤο κατάστημα Wheel City συνεχίζει τις προσφορές με ένα χορταστικό -30% στα GT ελαστικά της Dunlop, Roadsmart III.\nGT σημαίνει Gran Turismo, δηλαδή σημαίνει σπορ επιδόσεις και τουριστικές διαθέσεις. Αυτό μας βάζει ένα πρώτο στοίχημα για τα λάστιχα που θα επιλέξουμε για τη δύσκολη ισορροπία ανάμεσα στις σπορ απαιτήσεις και την κατανάλωση πολλών χιλιομέτρων.\nΗ Dunlop έχει βρει την έξυπνη λύση, την οποία εύγλωττα ονομάζει Roadsmart. Αισίως στην τρίτη τους γενιά, τα λάστιχα δρόμου αυτά προορίζονται για όλες τις μεγάλες, ισχυρές και βαριές sport touring μοτοσυκλέτες, προσφέροντας ένα κοκτέιλ από την τεχνογνωσία της Dunlop για ένα λάστιχο που θα βγάλει πολλά χιλιόμετρα απαράμιλλης πρόσφυσης σε κάθε συνθήκες – συμπεριλαμβανομένου και του βρεγμένου οδοστρώματος.\nΒρείτε τα σε επιλεγμένες διαστάσεις με μια γενναία έκπτωση 30% στο γνωστό σημείο:\nFax: 210 9021720,\nΤελευταία τροποποίηση στις Παρασκευή, 01 Απριλίου 2016 11:58\nΠερισσότερα σε αυτή την κατηγορία: « Μichelin - Έρχονται τα νέα ελαστικά Road 5 Michelin - Ride with passion »


Πώς μπορούν να μάθουν τα παιδιά να χωρίζουν τις λέξεις σε συλλαβές; | myTwinsGr\nΠώς μπορούν να μάθουν τα παιδιά να χωρίζουν τις λέξεις σε συλλαβές;\nIoanna Dimitriadou\t0 Min Read\t26 Σεπτεμβρίου, 2019 No Reply\nΟ συλλαβισμός είναι η διαδικασία χωρισμού μια λέξης, είτε γιατί η λέξη δε χωράει στη γραμμή και πρέπει ένα κομμάτι της να μεταφερθεί στην επόμενη γραμμή είτε όταν ένας μαθητής μαθαίνει την ορθογραφία. Πολλά παιδιά με ειδικές μαθησιακές δυσκολίες δυσκολεύονται στη διαδικασία του συλλαβισμού, καθώς δε γνωρίζουν τους βασικούς κανόνες. Αυτό έχει ως αποτέλεσμα να κάνουν ορθογραφικά λάθη, αλλά και να δυσκολεύονται να διαβάσουν πολυσύλλαβες λέξεις, κυρίως με αυτές που έρχονται για πρώτη φορά σε επαφή.\nΜε ποιον τρόπο, λοιπόν, μπορούμε να βοηθήσουμε αυτούς τους μαθητές, σε όποια ηλικία και αν βρίσκονται, να μάθουν να χρησιμοποιούν τον συλλαβισμό;\n1.Παίρνουμε 5 μικρούς μαυροπίνακες και κιμωλίες. Μπορούμε, επίσης, να έχουμε άσπρες, πράσινες, κίτρινες και κόκκινες κάρτες και μαύρους / κόκκινους μαρκαδόρους.\n2.Σε ένα μεγάλο και πράσινο χαρτόνι γράφουμε τους κανόνες του συλλαβισμού, με παραδείγματα.\n3.Παίρνουμε κομμάτι ξύλου, με λεία επιφάνεια. Πάνω σε μια άσπρη κάρτα, γράφουμε τη λέξη, που ο μαθητής έχει δυσκολευτεί είτε να τη διαβάσει είτε να τη γράψει σωστά και την κολλάμε πάνω στο ξύλο. Βάζουμε το κομμάτι ξύλου μπροστά του.\n4.Κάνουμε τις εξής ερωτήσεις:\nΠόσα φωνήεντα βλέπεις στη λέξη; Υπογράμμισέ τα με τον κόκκινο μαρκαδόρο.\nΠόσες συλλαβές βλέπεις στη λέξη;\nΣε ποια κατηγορία συλλαβισμού ανήκει η λέξη;\n5. Ζητάμε από τον μαθητή είτε στους 3 μαυροπίνακες είτε στις 3 πολύχρωμες κάρτες (πράσινη, κίτρινη, κόκκινη), να γράψουν μόνο τα φωνήεντα ή τα δίψηφα φωνήεντα της κάθε συλλαβής. Το κομμάτι ξύλου με τη λέξη δεν το παίρνουμε από μπροστά του.\n6.Ζητάμε από τον μαθητή να προσθέσει στα φωνήεντα ή στα δίψηφα φωνήεντα, τα αντίστοιχα σύμφωνα, ώστε να συμπληρωθούν οι συλλαβές.\n7.Ζητάμε από τον μαθητή να χωρίσει τη λέξη σε συλλαβές, γράφοντας την συλλαβή σε κάθε μικρό μαυροπίνακα ή στο αντίστοιχο χρώμα κάρτας (πράσινο – 1η συλλαβή, κίτρινο – 2η συλλαβή, κόκκινο -3ησυλλαβή). Αν η λέξη είναι πολυσύλλαβη, τότε ο μαθητής γράφει τις υπόλοιπες συλλαβές στις άσπρες κάρτες. Δεν ξεχνάει να αναφέρει σε ποια κατηγορία συλλαβισμού ανήκει η λέξη.\n8.Ο μαθητής διαβάζει τη λέξη από το τέλος προς την αρχή και μετά από την αρχή προς το τέλος. Επαναλαμβάνει 3χ.\n9.Τέλος, μαθητής γράφει μια πρόταση με τη λέξη σε μια από τις άσπρες κάρτες και την κολλάει πίσω από το κομμάτι ξύλου. Τη λέξη τη βάζει σε τετράγωνο.\nTags:Ιωάννα Δημητριάδου συλλαβισμός χωρίζω λέξεις σε συλλαβές\nΜε ποιον απλό τρόπο μπορούμε να διαπιστώσουμε αν πράγματι το παιδ...


«Δεν θα αυξηθούν οι φορολογικοί συντελεστές του ΦΠΑ»\nΤη διαβεβαίωση ότι δεν πρόκειται να γίνουν μετατάξεις προϊόντων και υπηρεσιών που σήμερα υπάγονται σε συντελεστή ΦΠΑ 13%, στο 23% εξέφρασε ο υφυπουργός Οικονομικών Δ.Κουσελάς, μιλώντας στον Βήμα 99,5.\nΟ κ.Κουσελάς άφησε ανοιχτό το ενδεχόμενο παράτασης στην υποβολή των φορολογικών δηλώσεων. «Δεν μπορούμε να πούμε ακόμη κάτι, καθώς δεν έχει ξεκινήσει η διαδικασία. Παρακολουθούμε από κοντά τις εξελίξεις και είμαστε έτοιμοι να παρέμβουμε και να κάνουμε το καλύτερο για να εξυπηρετήσουμε το φορολογούμενο» τόνισε.\nΠρόσθεσε ακόμη ότι το Taxisnet «δουλεύει πολύ καλά», καθώς όπως είπε, για πρώτη φορά υποβλήθηκαν 950.000 ηλεκτρονικές δηλώσεις.\nΑναφερόμενος στο θέμα των αποδείξεων ο κ.Κουσελάς τόνισε ότι θα ξεκινήσουν δειγματοληπτικοί έλεγχοι.\n«Σε περίπτωση επιστροφών από 1.500 ευρώ και πάνω υπάρχει έλεγχος για όλες τις περιπτώσεις. Δεν υπάρχει περίπτωση υποβολής πλασματικών στοιχείων γιατί θα υπάρξει έλεγχος».\nΟ υφυπουργός Οικονομικών τόνισε ότι κύριος στόχος είναι η πάταξη της φοροδιαφυγής.\n«Ξεκινάμε μία μεγάλη επιχείρηση κατά της φοροδιαφυγής. Έχουμε για πρώτη φορά ένα εθνικό επιχειρησιακό σχέδιο με ποσοτικοποιημένους, μετρήσιμους στόχους και εξειδίκευση ευθυνών για κάθε εμπλεκόμενο φορέα. Ο στόχος για το 2011 είναι επιπλέον 1,6 δισ. ευρώ από την αντιμετώπιση της φοροδιαφυγής» τόνισε ο κ. Κουσελάς.\nΚαι πρόσθεσε: «Μας δίνεται η δυνατότητα να αξιοποιήσουμε όλες τις νομοθετικές μεταρρυθμίσεις που κάναμε. Έχουμε προχωρήσει σε καινοτομίες για να βάλουμε στο στόχαστρο όσους συστηματικά φοροδιαφεύγουν».\nΑυτό γίνεται, όπως είπε, με τους εξής τρόπους:\n* Με το λογιστικό προσδιορισμό των εισοδημάτων που για πρώτη φορά μπήκε στο φορολογικό μας σύστημα.\n* Με την αλλαγή της φιλοσοφίας των ελέγχων μέσω δείγματος με ανάλυση κινδύνου.\n* Με τη συνυπευθυνότητα του λογιστή και την αναμόρφωση των αποτελεσμάτων που επιχειρείται για πρώτη φορά.\n* Με την ηλεκτρονικοποίηση των συναλλαγών.\n* Με το σύστημα των τεκμηρίων και των αποδείξεων.\nΕΝΩ ΤΟ ΥΠΟΥΡΓΕΙΟ ΟΙΚΟΝΟΜΙΚΩΝ ΔΕΝ ΠΡΟΤΙΘΕΤΑΙ ΝΑ ΑΥΞΗΣΕΙ ΤΟΥΣ ΦΟΡΟΛΟΓΙΚΟΥΣ ΣΥΝΤΕΛΕΣΤΕΣ ΦΠΑ\nΔιαβεβαιώσεις Κουσελά για πάταξη της φοροδιαφυγής


Σύρμα καρβιδίου τανταλίου\nΣπίτι > Προϊόντα > Σύρμα καρβιδίου τανταλίου\n(Σύνολο 16 Προϊόντα για Σύρμα καρβιδίου τανταλίου)\nSHIZUISHAN BT ALLOY CO.,LTD is one of the Σύρμα καρβιδίου τανταλίου leading brands in China. It is the factory & supplier specializing in manufacturing Σύρμα καρβιδίου τανταλίου. Offer high quality Σύρμα καρβιδίου τανταλίου at a cheap wholesale price.\nΧονδρικό Σύρμα καρβιδίου τανταλίου από την Κίνα, πρέπει να βρείτε φτηνές Σύρμα καρβιδίου τανταλίου ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Σύρμα καρβιδίου τανταλίου παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Σύρμα καρβιδίου τανταλίου, Είμαστε 'll να σας απαντήσει ταχύτερα.


Matter of Fame - GLOW.GR\nMatter of Fame\nΤο νέο project της εταιρίας CHAOS είναι γεγονός. H Charlotte Stockdale και η Katie Lyall δημιούργησαν μια ολοκαίνουρια συλλογή από δερμάτινες θήκες κινητών. Τα συχνά ταξίδια και η στενή σχέση τους με την τεχνολογία αποτέλεσαν την κύρια έμπνευσή τους. Η δημιουργική σκέψη τους βασίστηκε στο γεγονός πως, αναμφισβήτητα, ζούμε σε έναν κόσμο που τα κινητά είναι ίσως το πιο πολυχρησιμοποιημένο πράγμα καθημερινώς. Οι δύο σχεδιάστριες φρόντισαν, λοιπόν, να δώσουν ένα χιουμοριστικό και παράλληλα κομψό τόνο σε δημιουργικές θήκες για κινητά. «Ότι βγαίνει έξω από την τσάντα σου πρέπει να είναι το ίδιο ωραίο με αυτήν», λέει χαρακτηριστικά η Charlotte. Και φυσικά, οι δυο τους προέβλεψαν για το καλύτερο μιας και στην καμπάνια για την προώθηση των προϊόντων πρωταγωνιστούν 19 ιδιαίτερα διάσημα μοντέλα. Η Karlie Kloss, η Anna Ewers, η Barbara Palvin, η Taylor Hill και πολλές ακόμα γνωστές παρουσίες, λοιπόν, δίνουν το παρών στο βίντεο της νέας καμπάνιας, από το οποίο δεν λείπει το χιούμορ, η ομορφιά και η προσωπικότητα τόσο των μοντέλων όσο και των δημιουργών.


Εναλλακτικά Στοιχήματα Μπάσκετ | Πως ποντάρονται\nBet-hoven.net | Προγνωστικά Στοιχήματος > Εναλλακτικές αγορές στο στοίχημα Μπάσκετ\nΤο μπάσκετ όντας το δεύτερο πίσω από το ποδόσφαιρο δημοφιλέστερο άθλημα είναι και το άθλημα που κάνει τους μεγαλύτερους τζίρους στο στοίχημα, πίσω φυσικά από το ποδοσφαιρο. Το στοίχημα μπάσκετ δεν περιορίζεται όπως πολλοί παίχτες πιστεύουν στις βασικές αγορές που είναι το στοίχημα νίκης, το στοίχημα handicap ή το over/under συνολικοί πόντοι στο παιχνίδι. Στο στοίχημα μπάσκετ υπάρχουν και πολλές εναλλακτικές αγορές, πολλά ειδικά στοιχήματα από τα οποία πολλές φορές μπορείς να βγάλεις σημαντικά κέρδη. Αυτές οι εναλλακτικές αγορές στο στοίχημα μπάσκετ θα παρουσιαστούν παρακάτω.\n➤ Τι ισχύει για την παράταση στο στοίχημα μπάσκετ\n➤ Ποιες είναι οι κυριότερες ειδικές αγορές στο μπάσκετ στοίχημα\n➤ Ποια είναι τα κυριότερα long term στοιχήματα\nΤο μπάσκετ σε σύγκριση με το ποδόσφαιρο όπως σίγουρα θα έχεις παρατηρήσει αν ποντάρεις και παρακολουθείς το άθλημα έχει μια ιδιομορφία. Ενώ στο ποδόσφαιρο υπάρχουν 3 ενδεχόμενα αποτελέσματα σε ένα αγώνα, στο μπάσκετ υπάρχουν 2, καθώς απουσιάζει η ισοπαλία. Αυτό πρακτικά σημαίνει ότι ποντάρεις είτε στη νίκη της μιας είτε της άλλης ομάδας που κοντράρονται, γι’ αυτό και οι αποδόσεις προσαρμόζονται ανάλογα. Ωστόσο, σε πολλές στοιχηματικές πλέον μπορείς να βρεις 2 διαφορετικές αγορές στο στοίχημα νίκης, μία χωρίς ισοπαλία και μια με ισοπαλία, με τις αποδόσεις στη δεύτερη περίπτωση ελαφρώς ανεβασμένες.\nΣτην δεύτερη περίπτωση όπου παίζει και η ισοπαλία αν ποντάρεις στη νίκη μια ομάδας και το ματς λήξει ισόπαλο και οδηγηθεί στην παράταση, τότε έχει χάσει το στοίχημα, ενώ στην πρώτη περίπτωση που ποντάρεις το ίδιο bet χωρίς ισοπαλία, τότε αν το παιχνίδι πάει στην παράταση το bet σου παίζει κανονικά.\nΘα πρέπει λοιπόν να έχεις στο μυαλό σου ότι η παράταση στο στοίχημα μπάσκετ μετράει κανονικά και δεν χάνεις το bet σου εκτός κι αν έχεις ποντάρει σε στοίχημα νίκης που περιλαμβάνει ισοπαλία. Εκεί αν το ματς λήξει ισόπαλο χάνεις το bet σου.\nΌπως αναφέρθηκε και στην εισαγωγή στο σχοίχημα μπάσκετ πέρα τις βασικές αγορές στις οποίες ποντάρουν οι περισσότεροι παίχτες, υπάρχουν και εναλλακτικές αγορές και πολλά ειδικά στοιχήματα (εξαρτάται και από την διοργάνωση).\n➧ Ειδικά στοιχήματα ομάδων: Εδώ συνήθως υπάρχει το στοίχημα που αφορά τους συνολικούς πόντους κάθε ομάδας και ποντάρεις πάλι σε over/under με το line που σου δίνει η κάθε ιστοσελίδα.\n➧ Αγορές περιόδων και Ημιχρόνων: Σε αυτή τη κατηγορία μπορείς να βρεις πολλά ενδιαφέροντα ειδικά στοιχήματα που αφορούν τον νικητή μιας περιόδου, τον νικητή του ημιχρόνου, την διαφορά (handicap) σε μια περίοδο ή ένα ημίχρονο και το σύνολο πόντων σε μια περίοδο ή ένα ημίχρονο. Αυτού του είδους τα bet μπορεί να αποδειχθούν αληθινό χρυσωρυχείο κατά την διάρκεια του αγώνα στο live betting.\n➧ Ημίχρονο/Τελικό στο μπάσκετ: Όπως και στο ποδόσφαιρο έτσι και στο μπάσκετ μπορείς να ποντάρεις σε ημίχρονο/τελικό παίρνοντας και εδώ αξιόλογες αποδόσεις. Αυτό που πρέπει να έχεις κατά νου είναι ότι όπως αναφέρθηκε και παραπάνω στο μπάσκετ υπάρχουν αγορές που περιλαμβάνουν και την ισοπαλία και αγορές που δεν περιλαμβάνουν την ισοπαλία ως τελικό αποτέλεσμα. Αν στην πλατφόρμα που παίζεις δεις ότι υπάρχουν αγορές του στυλ 1/Χ, ή Χ/Χ, ή 2/Χ, τότε αυτό σημαίνει ότι παίζει κανονικά η ισοπαλία. Αν πάλι στο τελικό αποτέλεσμα δεν προσφέρεται το Χ αυτό σημαίνει ότι η ισοπαλία δεν «παίζει» ως τελικό αποτέλεσμα (στο ημίχρονο φυσικά και μπορείς να ποντάρεις στην ισοπαλία).\n➧ Ειδικά στοιχήματα παιχτών: Σε αυτή την κατηγορία ειδικών στοιχημάτων περιλαμβάνονται bets που αφορούν παίχτες των ομάδων και έχουν να κάνουν ατομικά είτε με πόντους είτε με ασίστ είτε με κλεψίματα είτε με ριμπάουντ και μπλοκς. Τα ειδικά αυτά λειτουργούν στη λογική του over/under όπου μπαίνει ένα line από την στοιχηματική και εσύ καλείσαι να ποντάρεις. Είναι από τα πιο δημοφιλή ειδικά στοιχήματα στο μπάσκετ.\nΣτον Stoiximan θα βρεις τις περισσότερες επιλογές σε ειδικά στοιχήματα παιχτών, ενώ πολύ καλές αποδόσεις στη συγκεκριμένη κατηγορία θα βρεις στην Bet365.\n➧ Περιθώριο Νίκης: Από τα ειδικά στοιχήματα μπάσκετ που κατά την γνώμη απευθύνεται περισσότερο στους «ειδικούς» με το μπάσκετ και σε αυτούς που θέλουν να ρισκάρουν λίγο περισσότερο, μιας και εδώ ποντάρεις στη νίκη μια ομάδας με ένα συγκεκριμένο μικρό εύρος πόντων. Το συγκεκριμένο bet έχει 2 μορφές. Ποντάρεις είτε στο περιθώριο νίκης γενικά, ήτοι μια ομάδα να κερδίσει με το συγκεκριμένο εύρος πόντων είτε ειδικά, δηλαδή μια συγκεκριμένη ομάδα από τις 2 να κερδίσει μέσα στο εύρος πόντων που έχεις επιλέξει.\n➧ Στοίχημα μπάσκετ Παράταση: Το ανέφερα και παραπάνω και μπορείς να βρεις είτε ως αγορά στοίχημα νίκης όπου και μπορείς να ποντάρεις στην ισοπαλία είτε ως ειδικό στοίχημα όπου ποντάρεις στο «Παράταση ΝΑΙ». Περισσότερο στη λογική fun bet το συγκεκριμένο.\n➥ Μακροχρόνια στοιχήματα μπάσκετ\nΚαι στο μπάσκετ όπως στο ποδόσφαιρο μπορείς να ποντάρεις σε long term bets ή τα λεγόμενα μακροχρόνια στοιχήματα. Σε όλες τις μεγάλες διοργανώσεις αλλά και στα πρωταθλήματα μπορείς να βρεις πληθώρα μακροχρόνιων στοιχημάτων αν είσαι φυσικά φαν του είδους και μπορείς να περιμένεις. Τα πιο γνωστά μακροχρόνια στο στο μπάσκετ είναι τα:\n➧ Νικητής Διοργάνωσης\n➧ Κύπελλο Νικητής\n➧ Μακροχρόνια Παιχτών\n➧ Μακροχρόνια Ομάδων\n➧ Να φτάσει στον τελικό (πχ Euroleague)\n➧ Να φτάσει Final Four (πχ Euroleague)\n➧ Νικητής περιφέρειας (πχ ΝΒΑ)\nΥπάρχουν πολλά μακροχρόνια ειδικά που αφορούν τόσο ομάδες (Η2Η) όσο και παίχτες και παρουσιάζουν ενδιαφέρον καθώς προκύπτουν συχνά πολλές και καλές ευκαιρίες, αρκεί να έχεις τον χρόνο να τα ψάξεις και να τα βρεις.


ΟΛΥΜΠΙΑΚΟΣ: ΜΕ ΜΙΑ ΕΙΚΟΝΑ ΠΟΥ ΤΑ ΛΕΕΙ ΟΛΑ... «ΦΥΓΑΜΕ ΓΙΑ ΤΟ 44ο!» ΑΠΟ ΤΗΝ ΠΑΕ ΟΛΥΜΠΙΑΚΟΣ (ΡΗΟΤΟ)\nΜΕ ΜΙΑ ΕΙΚΟΝΑ ΠΟΥ ΤΑ ΛΕΕΙ ΟΛΑ... «ΦΥΓΑΜΕ ΓΙΑ ΤΟ 44ο!» ΑΠΟ ΤΗΝ ΠΑΕ ΟΛΥΜΠΙΑΚΟΣ (ΡΗΟΤΟ)\nΑναρτήθηκε από : olympiacosblog spot στις : 2:12:00 μ.μ. στην κατηγορία : ΠΟΔΟΣΦΑΙΡΟ Επεξεργασία ανάρτησης\nΟ Ολυμπιακός υποδέχεται απόψε την Βέροια στην πρεμιέρα του στη Super League.\nΗ αφετηρία της διαδρομής προς το 44ο πρωτάθλημα της λαμπρής μας ιστορίας βρίσκεται στο «Γ. Καραϊσκάκης». Εκεί όπου απόψε (20.30-NS1) ο Ολυμπιακός υποδέχεται την Βέροια στο πρώτο του ματς σ' αυτόν τον μαραθώνιο το οποίο διεξάγεται στο πλαίσιο της 3ης αγωνιστικής της Super League. Με τον κόσμο στο πλευρό του και όλα του τα αστέρια, νέα και παλιά, ο Θρύλος θα κάνει ό,τι καλύτερο μπορεί ώστε να πάρει τους πρώτους 3β. και να κάνει ποδαρικό με το δεξί.\nΣτη διάθεση του προπονητή μας, Πάουλο Μπέντο, βρίσκονται οι ακόλουθοι ποδοσφαιριστές, τους οποίους επέλεξε στην αποστολή: Μποτία, Καμπιάσο, Καρντόσο, Ντα Κόστα, Ντε Λα Μπέγια, Ντομίνγκεζ, Ελιουνούσι, Φιγκέιρας, Φορτούνης, Ιντέγε, Καπίνο, Λεάλι, Μάριν, Μάρτινς, Μιλιβόγεβιτς, Πάρντο, Ρέτσος, Ρομαό, Σεμπά.\nΜείνετε στο www.olympiacos.org και τα social media της ομάδας μας για να διαβάσετε και να δείτε όλα όσα θα συμβούν απόψε στο γήπεδό μας. Πάμε Θρύλε!


Le Soir: Η έξοδος της Ελλάδας από το ευρώ θα κοστίσει ακριβά σε πολλούς » Loutrakiblog\nLe Soir: Η έξοδος της Ελλάδας από το ευρώ θα κοστίσει ακριβά σε πολλούς\nalex2012-05-15T15:04:19+03:0015 Μαΐ 2012 | 15:04|Categories: Χωρίς κατηγορία|Tags: notag|0 Σχόλια\nΤις συνέπειες μιας ενδεχόμενης εξόδου της Ελλάδας από το ευρώ, τόσο για την Ελλάδα όσο και για το Βέλγιο, εξετάζει άρθρο που δημοσιεύει σήμερα η εφημερίδα Le Soir, υπό τον τίτλο: «Ο λογαριασμός μας για την Ελλάδα 6 δισ.» και υπέρτιτλο «Η έξοδος της Ελλάδας από το ευρώ θα κοστίσει ακριβά, και όχι μόνο στο (βελγικό) Κράτος»…\nΟ συντάκτης του άρθρου Pierre-Henri Thomas, σχολιάζει πως η έξοδος της Ελλάδας από το ευρώ παραμένει σενάριο επιστημονικής φαντασίας, αλλά δεν θεωρείται πλέον ταμπού. Σε περίπτωση που συμβεί κάτι τέτοιο, οι μετοχές του Βελγίου στην ΕΚΤ, στο EFSF και στο ΔΝΤ και τα δάνεια που το Βέλγιο έχει δώσει στην Ελλάδα κινδυνεύουν να χαθούν και ο λογαριασμός για το Βέλγιο θα ανέλθει στα 6 δισ. ευρώ.\nΤα σχόλια του συντάκτη βασίζονται στα λεγόμενα του Βέλγου υπουργού Εξωτερικών και επί δωδεκαετία υπουργού Οικονομικών Ντιντιέ Ρέιντερς, σύμφωνα με τον οποίο «τεχνικά, όλα είναι δυνατά».\n«Μπορούμε να επιλέξουμε την απόλυτη και παρακινδυνευμένη λύση. Όπως θα μπορούσαμε να επιλέξουμε να εγκαταλείψουμε μια συστημική τράπεζα με όλες τις συνέπειες που αυτό συνεπάγεται. Σε ό,τι αφορά την Ελλάδα, υπάρχουν δύο προβλήματα. Το πρώτο αφορά την ίδια τη χώρα. Πεποίθησή μου είναι ότι θα ήταν ακόμα χειρότερα. Το δεύτερο αφορά την ευρωζώνη. Θα πρέπει να μπορέσουμε να αποδείξουμε ότι δεν θα υπάρξει μετάδοση», έχει δηλώσει ο Ντιντιέ Ρέιντερς.\nΑν η Ελλάδα εγκατέλειπε το ευρώ, συμπληρώνει ο Philippe Ledent, οικονομολόγος της ING Βελγίου, θα είχαμε μια υποτίμηση της δραχμής της τάξης του 60-70% σε σχέση με την αξία που είχε το νόμισμα αυτό όταν η χώρα μπήκε στο ευρώ. Οι τιμές των εισαγόμενων προϊόντων θα είναι απαγορευτικές και οι Έλληνες που έχουν δάνεια σε ξένο νόμισμα θα βρεθούν σε αδιέξοδο.\nΣε ό,τι αφορά το κόστος εξόδου της Ελλάδας από το ευρώ, για το Βέλγιο και τις άλλες χώρες της ευρωζώνης, δεν θα ήταν αμελητέο, σχολιάζει ο συντάκτης. Πρώτον, γιατί προτού περάσει η Ελλάδα στη δραχμή, υπάρχουν πολλές πιθανότητες η χώρα να κηρύξει χρεοκοπία, ενώ έχει δάνεια της τάξης των 360 δισ. ευρώ. Δεύτερον, γιατί το κύριο μέρος του ελληνικού χρέους διακρατείται από τους ευρωπαϊκούς θεσμούς (EFSF, ΕΚΤ), το ΔΝΤ και τα ίδια τα κράτη. Ο λογαριασμός για το βελγικό κράτος θα πλησιάσει τα 5,8 δισ. ευρώ. Επιπλέον, οι εταιρείες (συμπεριλαμβανομένων και τραπεζών) που έχουν θυγατρικές ή περιουσιακά στοιχεία στην Ελλάδα θα υφίσταντο μεγάλες απώλειες όσον αφορά την αξία τους.\nΟ τελευταίος κίνδυνος είναι αυτός της μετάδοσης, καταλήγει το άρθρο. Αν η Ελλάδα βγει από το ευρώ «όλος ο κόσμος θα προσπαθήσει να δει ποιος έχει περιουσιακά στοιχεία στην Ελλάδα, γεγονός που θα δημιουργήσει ακραία αστάθεια. Και η έξοδος μιας χώρας από το ευρώ θα έχει δημιουργήσει ένα προηγούμενο, ένα γεγονός που τρία χρόνια πριν θεωρούσαμε αδύνατο», σχολιάζει ο Βέλγος τραπεζικός. Εν τέλει, είναι καλύτερα όλα αυτά να παραμείνουν σενάριο επιστημονικής φαντασίας, καταλήγει το άρθρο.


'Εκτορας Μποτρίνι: Φωτογραφίες ντοκουμέντο - Αψήφησε στην εκπομπή του τα μέτρα για τον κορωνοϊό - News - Youweekly\nΤα κρούσματα κορωνοϊού αυξάνονται παταγωδώς, τα όρια στενεύουν και οι περιορισμοί παρέα με τις απαγορεύσεις πάνε σύννεφο. Η μάσκα πλέον είναι απαραίτητη παντού, και όταν λέμε παντού εννοούμε και στις τηλεοπτικές εκπομπές. Κάποιες όμως φαίνονται να αδιαφορούν πλήρως για τον κανόνα αυτόν, με πρώτο να τους αψηφεί όλους τον Έκτορα Μποτρίνι! Και αυτό γιατί στην εκπομπή του, "Εφιάλτης στην Κουζίνα" δεν τηρεί κανένα μέτρο προστασίας, αντιθέτως... ορισμένα πλάνα είναι έως και αισχρά!\nΤι κι αν φωνάζει ο Χαρδαλιάς για μάσκα και γάντια, τι και αν φωνάζει να τηρούμε σώστα τα μέτρα, τίποτα ο Μποτρίνι. Και όχι μόνο αυτός, ούτε και οι εργαζόμενοι στις ταβέρνες που επισκέπτεται. Σε κάθε εκπομπή, λοιπόν, έχει παρατηρηθεί ότι δεν τηρείται τίποτα και ανά πλάνο υπάρχει και τουλάχιστον μία παρέμβαση. Έφτασε στα όρια του ο Μποτρίνι. Πέταξε τα πιάτα και έφυγε!\nΑν δεν μας πιστεύετε, δείτε τις παρακάτω φωτογραφίες.\nΧαμός επικράτησε στο χθεσινό 22/10 επεισόδιο της εκπομπής «Εφιάλτης στην κουζίνα». Συγκεκριμένα, ο Έκτορας Μποτρίνι «πάγωσε» μόλις είδε σε βίντεο, πως εργαζόμενοι του εστιατορείου, έδιωχναν τους πελάτες τους, ενώ παρήγγελναν να φάνε από αλλού.\nΟ σεφ, βρέθηκε ένα ιταλικό εστιατόριο στον Κορυδαλλό και ο ιδιοκτήτης, Γκαετάνο, είναι πρώην καραμπινιέρος, με ελληνική καταγωγή. Ο ίδιος αντιμετωπίζει σοβαρά προβλήματα, καθώς η προσέλευση του κόσμου έχει μειωθεί πολύ.\nΑφού ο Έκτορας Μποτρίνι, δοκίμασε τα πιάτα και διαπίστωσε ότι το μενού είναι κάθε άλλο παρά Ιταλικό, οι μερίδες είναι υπερβολικά μεγάλες με την ποιότητα αρκετά χαμηλή, πήγε να ενημερώσει τους υπαλλήλους.\nΌλα ωστόσο πήραν άλλη τροπή, όταν ο σεφ με τον Γκαετάνο, άνοιξαν ένα λάπτοπ και είδαν ντοκουμέντα από το εστιατόρειο. Συγκεκριμένα, είδαν τους εργαζόμενους σε διάλειμμά τους να παραγγέλνουν να φάνε από άλλο εστιατόριο αλλά και να διώχνουν πελάτες δηλώνοντας πως είναι κλειστά.\nΈκτορας Μποτρίνι: Μιλά για τον αιφνίδιο χαμό του πατέρα του - "Ήταν τραγικό..."\nΈκτορας Μποτρίνι: "Μου έχουν πετάξει ένα σωρό πράγματα στα γυρίσματα"\nΕΝΗΜΕΡΩΣΗ 03.12.2020 19:08\nNEWS 03.12.2020 18:58


ΑΓΙΟΡΕΙΤΙΚΕΣ ΜΝΗΜΕΣ: 09/07/12\nΑναρτήθηκε από Keliotis Giannis στις 9/07/2012 10:18:00 μ.μ. 5 σχόλια:\nΑναρτήθηκε από Keliotis Giannis στις 9/07/2012 04:01:00 μ.μ. Δεν υπάρχουν σχόλια:\n1843 - Κυκλοφορεί την Τετάρτη 12/9 η 3η σειρά γραμματοσήμων «Άγιον Όρος Άθω - ΚΑΘΟΛΙΚΑ ΙΕΡΩΝ ΜΟΝΩΝ ΙIΙ»\nΑναρτήθηκε από Keliotis Giannis στις 9/07/2012 10:12:00 π.μ. Δεν υπάρχουν σχόλια:\nΕτικέτες Γραμματόσημα, Ειδήσεις\n1842 - Γέροντας Παΐσιος: Ο αχάριστος είναι πάντα λυπημένος\n-Θέλω να πω ότι, αν δεν αναγνωρίζουμε τις ευλογίες που μας δίνει ο Θεός και γκρινιάζουμε, έρχονται οι δοκιμασίες και μαζευόμαστε κουβάρι. Όχι, αλήθεια σας λέω, όποιος έχει αυτό το τυπικό, την συνήθεια της γκρίνιας, να ξέρη ότι θα του έρθη σκαμπιλάκι από τον Θεό, για να ξοφλήση τουλάχιστον λίγο σ' αυτήν την ζωή. Και αν δεν του έρθη σκαμπιλάκι , αυτό θα είναι χειρότερο, γιατί τότε θα τα πληρώση όλα μια και καλή στην άλλη ζωή.\n-Γίνεται συνήθεια, γιατί η γκρίνια φέρνει γκρίνια και η κακομοιριά φέρνει κακομοιριά. Όποιος σπέρνει κακομοιριά, θερίζει κακομοιριά και αποθηκεύει άγχος. Ενώ, όποιος σπέρνει δοξολογία, δέχεται την θεϊκή χαρά και την αιώνια ευλογία. Ο γκρινιάρης, όσες ευλογίες κι αν του δώση ο Θεός, δεν τις αναγνωρίζει. Γι' αυτό απομακρύνεται η Χάρις του Θεού και τον πλησιάζει ο πειρασμός τον κυνηγάει συνέχεια ο πειρασμός και του φέρνει όλο αναποδιές, ενώ τον ευγνώμονα τον κυνηγάει ο Θεός με τις ευλογίες Του. Η αχαριστία είναι μεγάλη αμαρτία, την οποία ήλεγξε ο Χριστός. «Ουχ οι δέκα εκαθαρίσθησαν; οι δε εννέα πού», είπε στον λεπρό που επέτρεψε να Τον ευχαριστήση . Ο Χριστός ζήτησε την ευγνωμοσύνη από τους δέκα λεπρούς όχι για τον εαυτό Του αλλά για τους ίδιους, γιατί η ευγνωμοσύνη εκείνους θα ωφελούσε.\nΑναρτήθηκε από Keliotis Giannis στις 9/07/2012 09:29:00 π.μ. Δεν υπάρχουν σχόλια:\n1841 - Το άβατον του Αγίου Όρους δεν προσβάλλει κανένα ανθρώπινο δικαίωμα\nΤο άβατον του Αγίου Όρους για το οποίο τόσος λόγος και θόρυβος γίνεται, αντιμετωπίζεται από όλες τις πλευρές ως θέμα ανθρωπίνων δικαιωμάτων ή ως ιστορικό και πολιτιστικό κειμήλιο («τζοβαΐρι») κ.λπ. Το άβατον όμως, θεωρούμενο μέσα σε πλαίσιο ενδοκοσμικό, δηλαδή ανθρώπινο, είναι ακατανόητο, ακόμη δε και αδιανόητο. Πολύ περισσότερο θεωρούμενο μέσα στο πλαίσιο της εκκοσμίκευσης (θρησκευτικού αποχρωματισμού) της σύγχρονης εποχής, έξω δηλαδή από τις προϋποθέσεις της ευαγγελικής Θείας αποκάλυψης, της χριστιανικής πίστης και της ορθόδοξης θεολογίας, το άβατον είναι «σκάνδαλον και μωρία» (Α' Κορ. 1, 23). Το Άγιον Όρος επίσης, δεν ξεφύτρωσε έτσι αυθαίρετα ως αποτέλεσμα της αποκοτιάς κάποιων φανατικών «καλογήρων» του... «σκοτεινού Μεσαίωνα»! Το Άγιον Όρος, το άβατον, η γεωγραφική δηλαδή αποκλειστικότητα του, ο κανονισμος της λειτουργίας του, ο τρόπος ζωής και πολιτείας των μοναχών κατοίκων του έχουν ρίζες καθαρά θεολογικές και, ειδικότερα, εσχατολογικές.\nΌταν ο Μωυσής πλησίασε το παράδοξο φαινόμενο της φλεγόμενης και μη καιομένης βάτου, άκουσε τη φωνή του Θεού που του είπε: «μη εγγίσης ώδε. Λύσαι το υπόδημα εκ των ποδών σου, ο γαρ τόπος εν ω συ έστηκας, γη αγία εστί» (Εξοδ. 3, 5) και τούτο, λόγω της παρουσίας του Θεού, της απόλυτα τέλειας και θείας ύπαρξης και φύσης. Η παρουσία Θεού δημιουργεί ένα άβατον ανάμεσα στην απόλυτα τέλεια θεϊκή Ύπαρξη και τη σχετική και ατελή ανθρώπινη ύπαρξη: «Ου μη ίδη (ο μεταπτωτικός) άνθρωπος το πρόσωπον μου και ζήσεται» (Εξοδ. 33, 20). Όταν ο Μωυσής κατέβηκε από το όρος Σινά, όπου είχε παραλάβει από το Θεό τις Πλάκες του Δεκαλόγου, η όψη του προσώπου του ακτινοβολούσε σαν τον ήλιο (Εξοδ. 34,29) και οι Ισραηλίτες «εφοβήθησαν εγγίσαι αυτού» (στίχ. 30). Γι' αυτό και ο Μωυσής «επέθηκε επί το πρόσωπον αυτού κάλυμμα» (στίχ. 33). Ο Χριστός μετά την Ανάσταση του, έχοντας τελειοποιήσει και θεώσει την ανθρώπινη φύση του, αποθάρρυνε τη Μαγδαληνή Μαρία να τον εγγίσει: «Μή μου άπτου», της είπε (Ιωάν. 20,17).\nΑναρτήθηκε από Keliotis Giannis στις 9/07/2012 08:43:00 π.μ. Δεν υπάρχουν σχόλια:


Xάλκινο ειδώλιο ταύρου ήρθε στο φως στην Ολυμπία\nΤυχαία, κατά τη διάρκεια αυτοψίας\nΈνα χάλκινο ειδώλιο ταύρου ήρθε στο φως στην Ολυμπία κατά τη διάρκεια αυτοψίας που διενεργούσε ομάδα επιστημόνων αποτελούμενη από στελέχη Κεντρικών Υπηρεσιών του Υπουργείου Πολιτισμού και της Εφορείας Αρχαιοτήτων Ηλείας.\nΤο μικρό, ακέραιο ειδώλιο εντοπίστηκε χάρη στην παρατηρητικότητα της αρχαιολόγου Ζαχαρούλας Λεβεντούρη κοντά στον Ναό του Διός στην Ιερή Άλτη της Ολυμπίας, καθώς το ένα κέρατό του εξείχε από την επιφάνεια του εδάφους, έπειτα και από τις πρόσφατες, έντονες βροχοπτώσεις. Αφαιρέθηκε αμέσως μετά τον εντοπισμό του και μεταφέρθηκε στα εργαστήρια όπου έτυχε της φροντίδας των συντηρητών της Εφορείας Αρχαιοτήτων Ηλείας. Τώρα αναμένει καθαρό τους αρχαιολόγους να το μελετήσουν ενδελεχώς και να το εντάξουν τυπολογικά και χρονολογικά.\nΣύμφωνα με την πρώτη εξέταση, το καλοφτιαγμένο και άριστης διατήρησης ειδώλιο του χάλκινου ταύρου αποτέλεσε ένα από τα χιλιάδες αναθήματα που αφιερώθηκαν στον πανίσχυρο Δία στο μεγάλο του ιερό της Ολυμπίας κατά τη Γεωμετρική εποχή (1050 – 700 π.Χ.). Ο ταύρος, όπως και ο ίππος, ήταν από τα πλέον σημαντικά ζώα για την επιβίωση του ανθρώπου και τη δημιουργία πολιτισμού ως και τη σύγχρονη εποχή. Έτσι απέκτησε αυτόν τον ιδιαίτερο ρόλο στη λατρεία των θεών της αρχαιότητας, να αποτελεί δηλαδή προσφιλές αντικείμενο το οποίο αφιερωνόταν από τους πιστούς προς εξευμενισμό τους, παρακλητικά ή ως ένδειξη ευαρέσκειας.\nΔείτε εδώ το σχετικό βίντεο που ετοίμασε η Εφορεία Αρχαιοτήτων Ηλείας από τον εντοπισμό και τη συντήρηση του χάλκινου ειδωλίου του ταύρου.\nΒόρεια Ελλάδα: Αγώνας για να συνεχιστούν οι ανασκαφές


Η τεχνική της ενίσχυση της αυτοπεποίθησης, που μπορεί να σου ταιριάζει\nSos! Μην ξεχάσεις το emoji!\nΨάχνοντας τρόπους για την ενίσχυση της αυτοπεποίθησης… Πλέον υπάρχει πολλή πληροφορία για το πώς χτίζεται η αυτοπεποίθηση. Υπάρχουν άπειρες τεχνικές και λίγο ή πολύ ο καθένας μπορεί να βρει δικές του τεχνικές. Μια από τις τεχνικές που μπορεί να δώσουν ένα μπουστ στην αυτοπεποίθησή σου είναι αυτή που μοιράζομαι σήμερα μαζί σου.\nΓιατί μπορεί να έχουμε ανασφάλεια\nΗ ανασφάλεια συμβαίνει σε όλους μας κατά καιρούς. Μερικές φορές, μπορεί να αποδειχθεί ότι είναι ακόμη και χρήσιμη, αφού μας αναγκάζει να αντιμετωπίσουμε τους φόβους μας και τα όποια κολλήματά μας και να αναπτυχθούμε ως άτομα. Συχνά η ανασφάλεια μας κάνει να αισθανόμαστε άβολα και το να έχουμε αυτοπεποίθηση όταν αισθανόμαστε ανασφάλεια αποδεικνύεται πολύ δύσκολη. Αυτό μπορεί να συμβεί ακόμα και στα άτομα που μοιάζουν να είναι εξοπλισμένοι με τόνους αυτοπεποίθησης. Εκείνους που μπαίνουν σε ένα δωμάτιο και μοιάζουν λες τους ανήκει.\nΗ Lisa Bilyeu, μοιράστηκε τη στρατηγική της για να τονώσει αμέσως την αυτοπεποίθησής: Mια έξυπνη τεχνική που ονομάζεται “You’ve Got This”, η τεχνική της Ρουλέτας. Πάμε να δούμε την τεχνική με οδηγίες βήμα προς βήμα:\nΗ τεχνική για την ενίσχυση της αυτοπεποίθησης, που μπορεί να ταιριάζει σε σένα\nΤεχνική ρουλέτας «You’ve Got This»: Πρόσθετε υποσυνείδητα μηνύματα στην ημέρα σου, τα οποία μπορούν να σε βοηθήσουν να επηρεάσεις τη νοοτροπία σου χωρίς να προσπαθήσεις σκόπιμα να κάνεις αλλαγές. Σκέψου το σαν έναν ύπουλο τρόπο για να αλλάξεις τη διάθεσή σου με την πάροδο του χρόνου. «Όλοι γνωρίζουμε ότι η υποσυνείδητη ανταλλαγή μηνυμάτων λειτουργεί, επομένως ας τη χρησιμοποιήσουμε προς όφελός μας», λέει η Bilyeu.\nΈνας τρόπος για να δημιουργήσεις αυτά τα μηνύματα μέσα στη μέρα σου, είναι να κάνεις υπενθυμίσεις στο τηλέφωνό σου με θετικές επιβεβαιώσεις. Άνοιξε την εφαρμογή υπενθυμίσεων στο τηλέφωνό σου και δημιουργήστε μια νέα υπενθύμιση.\nΠληκτρολόγησε κάτι του τύπου το «έχεις και αυτό» και κλείσε με το αγαπημένο σου emoji που σου φέρνει χαρά.\nΕπίλεξε μια τυχαία ώρα και πάτησε αποθήκευση.\nΜε αυτόν τον τρόπο, η επιβεβαίωσή σου έρχεται σε ξαφνικές και απροσδόκητες στιγμές. «Δεν ξέρω τι ώρα το έχω ρυθμίσει, απλώς πατάω αποθήκευση», λέει η Bilyeu. Αυτό που συμβαίνει είναι ότι σε τυχαίες στιγμές για τις επόμενες δύο εβδομάδες θα λαμβάνω μια ειδοποίηση στο τηλέφωνό μου που θα λέει: «Το έχεις αυτό».\nΑκούγεται αρκετά εύκολο. Αυτά τα μηνύματα θα χρησιμεύσουν ως μικρές υπενθυμίσεις για να διοχετεύσεις την αυτοπεποίθησή σου και να ξεπεράσεις την αρνητική φωνή μέσα στο κεφάλι σου, ώστε να αισθάνεσαι λίγο καλύτερα μέχρι να φτάσεις σε ένα αγχωτικό γεγονός, όπως πχ τη δημόσια ομιλία.\nΕίτε επικεντρωθείς στο να ενισχυθείς και κάνεις κάτι που σε αγχώνει είτε απλά θέλεις να χτίσεις την εμπιστοσύνη στην καθημερινή σου ζωή, αυτό το παιχνίδι της Ρουλέτας «Το έχεις» μπορεί να είναι το επόμενο αγαπημένο σου εργαλείο. Τα υποσυνείδητα μηνύματα μπορούν να σε βοηθήσουν να στραφείς σε μια πιο θετική νοοτροπία και αυτή η στρατηγική χρησιμεύει ως ένας γρήγορος τρόπος για ενισχυθεί η αυτοπεποίθηση.


Opel Corsa Vs Skoda Fabia - opel corsa, skoda fabia\n40.106 Επισκέψεις στο άρθρο (10/4/2021)\nΠολλές φορές έχουμε εκθειάσει την οδηγική συμπεριφορά του Fiesta, την οικονομία του Yaris, την άνεση του C3, την ποιότητα του 208, το VFM του i20 κτλ..Ο ανταγωνισμός στην κατηγορία είναι σκληρός και οι κατασκευαστές θέλουν να ξεχωρίζουν με τον χαρακτήρα τους. Από την άλλη υπάρχουν κάποια μοντέλα που διαθέτουν έναν all around χαρακτήρα, ώστε να κερδίσουν το ευρύ κοινό. Δύο τέτοια παραδείγματα είναι το Corsa, αλλά και η Fabia, η οποία βρίσκεται στην δύση αυτής της γενιάς (σ.σ. η νέα γενιά θα είναι πιο σύγχρονη στο πνεύμα της εποχής). Τα φέρνουμε αντιμέτωπα σε δύο τούρμπο βενζινοκίνητες εκδόσεις με παραπλήσια τιμή, συγκεκριμένα στα 15.300 ευρώ το Corsa στη μεσαία έκδοση εξοπλισμού, στα 15.900 ευρώ η Fabia στην πλούσια Style.\nΣχεδίαση: Πιο μοντέρνο και νεανικό το Corsa\nΤο Corsa ως πιο νέα πρόταση έχει περισσότερα σύγχρονα σχεδιαστικά στοιχεία και περισσότερη φαντασία στο ντιζάιν του. Διαθέτει νεανική εικόνα και σαφώς περισσότερο δυναμισμό, όπως εκφράζεται από τις μεγαλύτερες διαστάσεις (4,06 μ., 1,76 μ. πλάτος), το χαμηλότερο ύψος, καθώς επίσης τα «νεύρα» στο καπό και την κλίση του παρμπρίζ. Από την άλλη, έχουμε την Skoda Fabia (3.997 χλστ.), οποία φέρει κάποια στοιχεία που αρέσουν όπως η μάσκα με τις κάθετες γρίλιες και τα φώτα που εφάπτονται σε αυτή, ωστόσο στο σύνολό της αν και αποδεκτή δείχνει άτολμη και ουδέτερη.\nΕσωτερικό-Χώροι: Καλύτερος ο διάκοσμος του Corsa, πιο ευρύχωρη και πρακτική η Fabia\nΤο ίδια που ισχύουν για την εξωτερική εμφάνιση θα μπορούσαμε να πούμε πως ισχύουν και για το διάκοσμο της καμπίνας. Η πιο επίκαιρη σχεδίαση στο εσωτερικό του Opel Corsa ακολουθεί οριζόντια λογική, στην οποία δεσπόζει η 7άρα οθόνη (προαιρετικά έως 10ιντσών) που ενσωματώνεται στο ταμπλό, με την ποιότητα και την εργονομία να βρίσκονται σε καλά επίπεδα. Το εσωτερικό της Skoda Fabia σε κερδίζει με τη στιβαρότητα και την πρακτικότητά του. Η τελευταία είναι σε υψηλό επίπεδο μιας και υπάρχουν πολλές θήκες για μικροαντικείμενα σε σημεία με εύκολη πρόσβαση, ενώ η εργονομία και η εξοικείωση είναι απροβλημάτιστες ακόμη και για πρωτάρη οδηγό.\nΣτο πεδίο των χώρων νικητής, τέλος, θα αναδειχθεί η Fabia, καθώς διαθέτει πιο φαρδύ πίσω κάθισμα, περισσότερο αέρα σε γόνατα και κεφάλι, καθώς επίσης και μεγαλύτερο χώρο αποσκευών, άρα θα κερδίζει το ευρύ κοινό που εκτός από το design κοιτάει και την πρακτικότητα.\nΠιο καινούργιο το corsa, περισσότερο γεμάτος ο κινητήρας του (τα κυβικά είναι αναντικατάστατα), χάνει σε χώρους, το fabia θα καλύψει καλύτερα περισσότερες ανάγκες. Από την άλλη περιμένουμε την έλευση του νέου μικρού της Skoda (αλήθεια, κάποιο νέο για την παρουσίασή του;) το οποίο από τις πρώτες φωτογραφίες χτυπάει κορυφή. Είναι γνωστό ότι με τη Skoda παίρνεις περισσότερο αυτοκίνητο με τα χρήματα σου.\nΠολυ πολύ πιο όμορφο και μουράτο το fabia,κουκλί είναι το πιο όμορφο μικρό ντιζαϊνατο της αγοράς ή διχρωμία τα σπάει φοβερο. Η Skoda έχει ανέβει πολύ\n» Τα best seller μοντέλα στην Ελλάδα το 2021\n» Τα 5 κορυφαία μοντέλα σε εταιρικές πωλήσεις στην Ελλάδα


Ανδρέας Λάμπρου - Εγώ νέο video clip (Στίχοι) - DJ Chris Kaltsas\nΟ τραγουδοποιός Ανδρέας Λάμπρου μας παρουσιάζει το νέο του τραγούδι με τίτλο «Εγώ» σε στίχους και μουσική του ίδιου.\nΈνα pop-rock κομμάτι με αναφορές στη δεκαετία του 80, προσαρμοσμένο όμως στα σημερινά μουσικά δεδομένα, με πολύ δυνατή μελωδία και ισχυρό στιχουργικό μήνυμα!\nΤη σκηνοθεσία του music video έχει κάνει ο Θάνος Λυμπερόπουλος, ενώ το concept είναι μια ιδέα του Ανδρέα Λάμπρου, όπου βασίζεται πάνω σε μεταμορφώσεις!\nΟ Ανδρέας Λάμπρου μεταμορφώνετε σε 9 από τους μεγαλύτερους, σπουδαιότερους και πιο χαρακτηριστικούς star της παγκόσμιας μουσικής βιομηχανίας, που δεν είναι άλλοι από τους: Michael Jackson, Elvis Presley, Freddie Mercury, Elton John, Alice Cooper, David Bowie, Bon Jovi, Marilyn Manson και Keith Flint (Prodigy).\nTags: video clipΑνδρέας Λάμπρουστίχοι


Πότε θα προβληθεί ο επόμενος κύκλος του GAME OF THRONES; - Karfitsa.gr\n18 Ιανουαρίου 2020, 03:05\nΠότε θα προβληθεί ο επόμενος κύκλος του GAME OF THRONES;\n19 Ιουλίου 2016, 13:52\nΣτην τελική ευθεία για το τέλος της σειράς που έχει... "σπάσει ταμεία" σε όλο τον κόσμο!\nΤο HBO ανακοίνωσε επίσημα ότι θα υπάρχουν μόνο επτά επεισόδια στην 7η σεζόν του Game of Thrones, η οποία θα ξεκινήσει αργότερα από το συνηθισμένο και θα κάνει πρεμιέρα το καλοκαίρι του 2017, δεδομένου ότι οι παραγωγοί θέλουν να περιμένουν μέχρι ο καιρός να είναι πιο κατάλληλος.\n«Τώρα που ο χειμώνας έχει φτάσει στο Game of Thrones, οι παραγωγοί Ντέιβιντ Μπενίοφ και o Νταν Γουέις θεώρησαν ότι οι ιστορίες της επόμενης σεζόν θα εξυπηρετηθούν καλύτερα με την έναρξη της παραγωγής λίγο αργότερα από το συνηθισμένο, όταν ο καιρός αλλάζει. Αντί λοιπόν να ξεκινήσει την άνοιξη η σειρά, θα πάει λίγο αργότερα και θα ξεκινήσει το καλοκαίρι», δήλωσε ο Casey Bloys, πρόεδρος προγραμματισμού του HBO.\nΤο δίκτυο, δεν προσδιορίζει την ακριβή ημερομηνία της πρεμιέρας, αλλά λέει ότι είναι για το καλοκαίρι του 2017.\nΕπίσης, επιβεβαίωσε τους σκηνοθέτες της 7ης σεζόν: Μαρκ Μάιλοντ, Τζέρεμι Ποντέσουα, Ματ Σέικμαν και Άλαν Τέιλορ. Δεν ανέφεραν όμως ποια επεισόδια θα σκηνοθετήσει ο καθένας.\nΣυγκεκριμένες τοποθεσίες γυρισμάτων στην Ισπανία περιλαμβάνουν την Σεβίλλη, Κάθερες, Αλμοδοβάρ Ντελ Ριο, Ζουμαία, και Μπερμέο. Η παραγωγή θα βασιστεί στη Βόρεια Ιρλανδία, την Ισπανία και την Ισλανδία.\nΤέλος, οι εκτελεστικοί παραγωγοί του έβδομου κύκλου, μαζί με τους Ντέιβιντ Μπενίοφ και Νταν Γουέις, θα είναι οι Κάρολιν Στράους, Φρανκ Ντόλτζερ και Μπερναντέτ Κόλφιλντ, με συν-εκτελεστικούς παραγωγούς τους Γκάιμον Κάσαντι, Βινς Τζεράρντις, Τζωρτζ Ρ. Ρ. Μάρτιν και Μπράιαν Κόγκμαν. Ενώ οι Κρις Νιούμαν, Γκρεγκ Σπενς και Λίσα ΜακΑτάκνι θα είναι οι παραγωγοί.\nTagsGame of Thrones Εξωτερικό νέος κύκλος επισοδείων σεζόν σειρα\nΣυμφωνία συνεργασίας με τη Disney για τη Μέγκαν Μαρκλ\n11 Ιανουαρίου 2020, 22:15\nΣέξι τηλεπερσόνα η νέα σύντροφος του Κ.Ρονάλντο (ΦΩΤΟ)